title: Clas Ohlson

text: Clas Ohlson on samannimisen ruotsalaisen liikemiehen vuonna 1918 perustama kauppaketju, joka myy pääasiassa teknisiä laitteita ja kodintarvikkeita. Yritys on noteerattu Tukholman pörssissä. Clas Ohlsonilla on yli 220 myymälää Suomessa, Isossa-Britanniassa, Ruotsissa, Norjassa ja Saksassa. Clas Ohlson markkinoi tuotteitaan myös postimyyntinä. Clas Ohlsonilla on kahdeksan omaa tuotemerkkiä, Asaklitt (vapaa-ajan tuotteet), Capere (keittiötarvikkeet), Cocraft (työkalutarvikkeet), Cotech (sähkölaitteet), Coline (kodin sähkölaitteet), Exibel (elektroniikka) ja Northlight (valaisu).


title: Clas Ohlson

text: Clas Ohlson perusti nimeään kantavan liikkeen vuonna 1918 Taalainmaan Insjönissä. Yhden myymälän lisäksi yrityksen päätoimintaa oli 1980-luvulle asti postimyynti. Vuonna 1989 yritys avasi myymälän Tukholmaan, mistä alkoi uusi strategia pienehköihin kaupunkikeskustamyymälöihin perustuen. Clas Ohlsonin nopea laajentuminen on johtanut lukuisten myymälöiden avaamiseen ympäri Pohjoismaita. Yritys toimi myös Britanniassa ja Saksassa, kunnes niistä maista päätettiin vetäytyä joulukuussa 2018.


title: Clas Ohlson

text: Suomen ensimmäinen Clas Ohlson avattiin marraskuussa 2002. Loppuvuodesta 2018 Suomessa oli 42 Clas Ohlson-myymälää. Ne sijaitsevat Helsingissä, Espoossa, Vantaalla, Oulussa, Hyvinkäällä, Lahdessa, Kouvolassa, Vaasassa, Turussa, Tampereella, Seinäjoella, Rovaniemellä, Raisiossa, Porissa, Jomalassa, Lempäälässä, Lappeenrannassa, Kuopiossa, Kotkassa, Kokkolassa, Jyväskylässä, Mikkelissä, Joensuussa, Hämeenlinnassa ja Kempeleessä.


title: Vanessa Olivarez

text: Vanessa Denae Olivarez (s. 3. helmikuuta 1981 Atlanta, Georgia) on yhdysvaltalainen laulaja ja esiintyjä, joka sijoittui kahdenneksitoista "American Idol" -kykyjenetsintäkilpailun toisella tuotantokaudella 2003. "American Idolin" jälkeen hän esiintyi vuonna 2004 Torontossa "Hairspray"-musikaalissa.


title: Vanessa Olivarez

text: "American Idolin" alkukarsinnoissa Olivarez esitti Queenin kappaleen ”Bohemian Rhapsody”. Paula Abdul ei ollut paikalla alkukarsinnoissa, mutta Simon Cowell ja Randy Jackson olivat otettuja hänen taidoistaan ja hän selvisi jatkoon. Hän sijoittui lopulta kahdenneksitoista, eli oli ensimmäisenä kilpailusta pudonnut finalisti. Olivarezin esikoissingle oli myöhemmin vuonna 2003 julkaistu ”The One”, joka ylsi Kanadan singlelistalla kymmenen parhaan joukkoon.


title: Vanessa Olivarez

text: Olivarez esiintyi vuonna 2004 Torontossa "Hairspray"-musikaalissa. Hän näytteli musikaalin keskeisintä roolia, Tracy Turnbladia. "Hairspray" esitettiin Torontossa 264 kertaa, ja se keräsi noin 350 000 katsojaa. Olivarez sai roolistaan Dora-palkintoehdokkuuden (jaetaan Toronton teatteriesityksille) parhaasta naispääosasta musikaalissa.


title: Vanessa Olivarez

text: Vuonna 2009 Olivarez muodosti countryduon nimeltä Granville Automatic kitaristi-lauluntekijä Elizabeth Elkinsin kanssa. He ovat tehneet muun muassa konseptialbumin Yhdysvaltain sisällissodasta.


title: Ultron

text: Ultron on Marvel-kustantamon luoma miltei tuhoutumattomasta adamantiumista rakennettu robotti. Ultron uskoo orgaanisen elämän olevan mitätöntä ja koneiden ottavan vielä joskus vallan. Ultron tuhoaa tunteettomasti halveksimiaan elollisia olentoja tai muuttaa ne kyborgeiksi. Ultron esiintyi ensimmäisen kerran Avengers-lehden numerossa 54 ja sen loivat Roy Thomas ja John Buscema.


title: Ultron

text: Vuonna 2009 Ultron oli listattu sijalle 23 IGN-sivuston laatimassa kautta aikain sata suurinta sarjakuvarikollista.


title: Ultron

text: James Spader näytteli hahmoa vuonna 2015 elokuvassa "".


title: Ultron

text: Henry Pym, nerokas tiedemies loi primitiivisen Ultron-1 robotin, joka tuntemattomasta syystä kääntyi luojaansa vastaan. Ultron-5 oli ensimmäinen, joka taisteli Kostajia vastaan. Vasta Ultron-6 robotin suurimman edun, kun se uudelleenrakensi itsensä adamantiumista. Sen jälkeen Ultron on voitettu useasti, mutta se on aina palannut.


title: Ultron

text: Ultron on yksi kostajien vaarallisimmista vihollisista, sillä edes Thorin vasara ei pysty tuhoamaan sen kuorta.


title: Ultron

text: Kun Salatuissa Sodissa Galactus imi Ultronin voimat, Tohtori Doom käynnisti sen uudelleen. Tällä kertaa Ultron totteli vain Tohtori Doomia, jolloin hän pystyi johtamaan vihollisjoukkoa. Ultron tuhoutui tämän jälkeen, mutta palasi taas.


title: Ultron

text: Länsirannakon Kostajat onnistuivat kuitenkin pysäyttämään hänet, ennen kuin se muutti suurimman osan Kalifornian väestöstä roboteiksi. (Sarjakuvalehdet: 4, 8/92 Avengers West Coast 65-68.)


title: Ultron

text: Ultron on luonut liittolaisia ja vastustajia: Se loi Hullun Haihattelijan antamasta Ihmissoihdun ruumiista Visionin, josta tuli Kostajien jäsen. Ultron loi myös Jocastan, joka oli myös tuhoutumattomasta adamantiumista tehty robotti.


title: Ultron

text: Ultron halusi Jocastasta vaimonsa, mutta se siirtyi Kostajien puolelle. Ultron oli tehnyt ennen Jocastaa Alkheman, joka kääntyi Ultronia vastaan ja on ollut myös pitkäaikainen Kostajien vihollinen. Ultron nauhoitti robotteihinsa aivokäyriä.


title: Ultron

text: Jocastalla oli Ampiaisen aivokäyrä ja Alkhemalla Matkijalinnun. Visionilla oli Ihmemiehen aivokäyrät. Ultronilla oli luojansa, Henry Pymin aivokäyrät.


title: Ultron

text: Ultron jaksaa nostaa noin 70-90 tonnia, riippuen mikä Ultron on kyseessä. Ultron yrittää aina parannella itseään ja tulee koko ajan vahvemmaksi. Ultron voi ampua kaikenlaisia säteitä käsistään. Salatuissa sodissa Tohtori Doom asensi Ultroniin eräänlaisen atomihajottajan, mutta se ei ollut myöhemmin käytössä.


title: Ultron

text: Ultron on yhtä nerokas kuin Henry Pym, koska robotilla on hänen aivokäyränsä.


title: Ultron

text: Ultron esiintyy päävihollisena Marvel Cinematic Universen elokuvassa "". Toisin kuin sarjakuvissa, tämä versio Ultronista on tekoäly, jonka Tony Stark ja Bruce Banner loivat Lokin valtikkaa tutkimalla sekä hyödyntämällä paroni Wolfgang von Struckerin tekemiä tutkimuksia siitä. Ultron luotiin rauhanturvatarkoitukseen S.H.I.E.L.D.:n tilalle. Hän kuitenkin kääntyy luojiaan vastaan ja uskoo ainoan keinon ratkaisun rauhan saavuttamiseen olevan ihmiskunnan tuhoaminen. Ultron siirtyy Sokoviaan Hydran hylättyyn tukikohtaan, alkaen rakentaa itselleen useita uusia kehoja ja päivittää niitä Ulysses Klauelta saadun vibraniumin avulla. Hän yrittää luoda voimakkaimman kehonsa Etelä-Koreassa Helen Chon kehittämän synteettisen kudoksen avulla ja asettaa sen otsaan Lokin valtikan sisällä olleen Mielikiven (yhden Ikuisuuskivistä). Kostajat vievät tämän kehon häneltä ja luovat siitä Visionin. Ultron aikoo nostaa rakentamallaan laitteella Sokovian yläilmoihin ja iskeä sen maahan asteroidin tavoin aiheuttaakseen joukkosukupuuton. Kostajat kuitenkin evakuoivat kaupungin ja tuhoavat sen sekä yksitellen kaikki Ultronin kehot, Visionin ollessa se, joka tuhoaa viimeisen kehon.


title: Ultron

text: Ultronin liike- ja ääninäyttelijänä elokuvassa toimii James Spader.


title: Mieletön maailmanhistoria

text: Mieletön maailmanhistoria () on vuonna 1981 valmistunut Mel Brooksin komediaelokuva, jossa parodioidaan historian kuuluisia tapahtumia. Elokuvan englanninkielinen nimi (”Maailmanhistoria, osa I”) on hämäystä, sillä jatko-osaa ei ole koskaan tehty.


title: Mieletön maailmanhistoria

text: Elokuva parodioi historiallisista draamaspektaakkeleista. Se alkaa ihmisen nousemisesta kahdelle jalalle, jatkuu kymmenen käskyn tarinalla ja etenee Rooman imperiumiin, josta stand-up-filosofia esittävä Brooks joutuu pakenemaan Juudeaan. Siellä hän toimii tarjoilijana Jeesuksen ja opetuslasten viimeisellä ehtoollisella. Tästä hypätään Espanjan inkvisitioon, jonka kuuluisin kohtaus lienee munkkien ja nunnien tanssi- ja laulukohtaus. Elokuvan viimeinen näytös on Ranskan vallankumous, jonka tapahtumissa Brooks tekee kaksoisroolin näytellen sekä kuningas Ludvig XVI:ta että pissapoikana toimivaa kuninkaan kaksoisolentoa. Vallankumouksen pelossa kuningas ja pissapoika vaihtavat paikkoja ja odotetusti pissapoika joutuu mestattavaksi giljotiinilla. Elokuvan yllättävä loppuratkaisu on ollut suuri puheenaihe ja se onkin antanut elokuvalle tosikkoja kammottavan maineen. Aivan elokuvan lopussa on valetraileri, jossa mainostetaan kuvitteellista jatko-osaa "History, of the World, Part II".


title: Umbrit

text: Umbrit tai umbrialaiset (lat. "Umbri") olivat muinainen kansa, joka asui Apenniinien niemimaalla, Tiberin ja Adrianmeren välillä. Perimätiedon mukaan he ovat alun perin asuneet pohjoisessa liguurien naapureina ja siirtyneet noin 1000 eaa. myöhemmille alueilleen. Umbrit asuttivat 500-luvulla eaa. Umbrian alueen, joka on saanut nimensä heidän mukaansa. Roomalaiset kävivät umbreja vastaan useita sotia, ja kukistivat heidät lopullisesti kolmannessa samnilaissodassa Sentinumin taistelussa vuonna 295 eaa. Vuonna 90 eaa. umbrit saivat Rooman kansalaisoikeudet. Umbrit puhuivat latinalle sukua olevaa umbrin kieltä.


title: We’re Outta Here!

text: We're Outta Here! on yhdysvaltalaisen punk-yhtye Ramonesin marraskuussa 1997 julkaistu konserttialbumi. Albumi äänitettiin yhtyeen konsertissa Los Angelesissa, Kaliforniassa 6. elokuuta 1996. Konsertti oli Ramonesin 2 263. ja samalla viimeinen ennen yhtyeen hajoamista.


title: Hadrianus II

text: Hadrianus II (792–872) oli paavina 14. joulukuuta 867 – marras-joulukuulle 872. Hän oli arvostetun roomalaisperheen vesa, josta tuli paavi varsin kypsällä iällä. Ennen paaviksi tuloaan hän oli naimisissa, ja vaimo ja tytär olivat vielä elossa Hadrianuksen valinnan aikaan. He joutuivat kuitenkin Hadrianuksen vastustajan surmaamiksi.


title: Hadrianus II

text: Hadrianus osallistui edustajiensa välityksellä Konstantinopolin neljänteen kirkolliskokoukseen, jossa Konstantinopolin patriarkka Fotioksen tuomittiin nousseen laittomasti patriarkaksi.


title: Mac mini

text: Mac mini on Applen pienikokoinen mikrotietokone. Se on kooltaan 16,51 cm x 16,51 cm x 5,1 cm ja se painaa 1,3 kg. Laite on suunnattu kuluttajamarkkinoille, jossa se edustaa Applen tietokonemalliston helppokäyttöistä ja edullista vaihtoehtoa. Apple ilmoitti laitteen kehittämisestä 11. tammikuuta 2005 Macworld Conference & Expo -messuilla. Laite tuli myyntiin Yhdysvalloissa 22. tammikuuta 2005, ja muualla 29. tammikuuta 2005. Mac ministä julkaistiin ensimmäinen päivitetty versio 26. kesäkuuta 2005 ja Intel-pohjaiset Mac minit tulivat myyntiin 28. helmikuuta 2006. Uudemmat Mac minit julkaistiin 16. lokakuuta 2014. Ohessa on kuva kyseisestä versiosta. Artikkelin lopussa kyseisen version tekniset tiedot.


title: Mac mini

text: Alkuperäisen julkaisun yhteydessä markkinoille saatettiin kaksi mallia:


title: Mac mini

text: Molemmissa malleissa oli


title: Mac mini

text: Suurin muutos uusissa malleissa oli RAM-muistin kaksinkertaistaminen 512 Mt:n.Mallit päivitettiin hiljaisuudessa hieman nopeammiksi ja näyttömuistia lisättiin 64 Mt:n.Ensimmäiset Intel-suorittimilla varustetut Minit julkistettiin 28. helmikuuta 2006:Ominaisuuksia:


title: Mac mini

text: Syyskuussa Apple päivitti hitaamman Minin suorittimen 1.66 GHz Core Duo:on [MA607LL/A], ja nopeamman 1.83 GHz:iin [MA608LL/A].


title: Mac mini

text: 7. elokuuta 2007 julkistettiin päivitetyt versiotMaaliskuussa julkistettiin päivitetyt mallit: uutta oli mm. nVidia GeForce 9400M -näytönohjain, kaksi näyttöliitintä (mini-DVI ja mini DisplayPort), viides USB-liitäntä ja FireWire 800 -liitäntä.


title: Mac mini

text: Saatavilla oli kaksi perusmallia, jotka erosivat ainoastaan RAM-muistin ja kiintolevyn koon suhteen:Kumpaakin mallia oli mahdollista tilata 2,26 GHz:n suorittimella ja enimmillään 4 Gt:n RAM-muistilla varustettuna.


title: Mac mini

text: 20. lokakuuta 2009 julkaistiin päivitetyt mallit, joissa oli seuraavat muutokset:Lokakuu 2014


title: Mac mini

text: Lokakuussa 2014 julkaistiin uusi Mac mini jossa on 500 Gt:n kiintolevy, Intel HD Graphics 5000, 4 USB 3.0 -porttia, 2 Thunderbolt-porttia, HDMI-portti, SDXC-portti, Intel core i5 -suoritin.


title: Mac mini

text: Samana vuonna julkaistiin vielä kaksi muuta mallia, joissa on suurempi kiintolevy ja tehokkaampi suoritin.


title: Bertel Strömmer

text: Bertel Evert Strömmer (11. heinäkuuta 1890 Ikaalinen – 18. huhtikuuta 1962 Tampere) oli suomalainen arkkitehti.


title: Bertel Strömmer

text: Strömmer pääsi ylioppilaaksi 1908 ja valmistui arkkitehdiksi 1913. Hän työskenteli eri piirustustoimistoissa vuoteen 1918 saakka ja toimi sitten vuosina 1918–1953 Tampereen kaupunginarkkitehtina hoidettuaan sitä ennen kolme vuotta apulaiskaupunginarkkitehdin virkaa. Strömmer suunnitteli yksityisiä ja julkisia rakennuksia pitkälle toista sataa, joista suurimman osan Tampereelle. Tunnettuja Strömmerin töitä Tampereella ovat muun muassa Hotelli Tammer ja linja-autoasema, muualla Suomessa esimerkiksi Kemin kaupungintalo. Strömmer suunnitteli myös oppikouluaikaisen luokkatoverinsa kirjailija F. E. Sillanpään "Saavutus"-huvilan Hämeenkyrössä.


title: Bertel Strömmer

text: Valokuvausta harrastaneelta Strömmeriltä jäi noin 10 000 valokuvanegatiivia, jotka hänen perikuntansa sittemmin lahjoitti kotiseutuyhdistys Tampere-Seuralle. Kuvia ja Strömmerin talvisodan aikaista päiväkirjaa käyttäen on koottu Tampereen sota- ja jälleenrakennusaikaa käsittelevä teos "Tampereen sota ja rauha".


title: Bertel Strömmer

text: Bertel Strömmerin isä oli Ikaalisten apteekkari Sven Evert Strömmer. Hänen äitinsä oli Elin Ida Fredrika o.s. Fabritius, jonka vanhemmat olivat Zachris Wilhelm Fabritius ja Fredrika von Wright- Fredrika von Wrightin veljiä olivat taiteilijat Magnus, Wilhelm ja Ferdinand Von Wright. Strömmerin puoliso suodesta 1914 lähtien oli Rosmari Nordenswan. Pariskunnan lapset olivat arkkitehti ja pianisti Gunnar ”Goony” Strömmer, Helena (s. 1916), Einar (s. 1918), Erik (”Pete”, s. 1921), Valter (s. 1923), Anita (s. 1928), Rainer (s. 1932) ja Matti (s. 1933).


title: Fotios Suuri

text: Pyhä Fotios Suuri (, noin 820–893), oli Konstantinopolin ekumeeninen patriarkka vuosina 858–867 sekä 877–886. Ortodoksinen kirkko pitää häntä yhtenä suurimmista patriarkoista sitten Johannes Khrysostomoksen ja on kanonisoinut hänet pyhien joukkoon. Fotioksen paavinvastaisia kirjoituksia ja puheita on pidetty yllytyksenä idän ja lännen kirkkojen väliseen skismaan; Konstantinopolin neljäs kirkolliskokous vuonna 869 tuomitsi Fotioksen ottaneen laittomasti patriarkan arvon itselleen.. Myöhemmin vuosina 879–880 pidetty Konstantinopolin paikallinen kirkolliskokous palautti Fotiokselle patriarkan arvon ja tuomitsi hänen erottamisensa.


title: Fotios Suuri

text: Osa Fotioksen nimiin laitetuista paavinvastaisista kirjoituksista on kuitenkin satoja vuosia myöhemmin syntyneitä tekstejä.


title: Fotios Suuri

text: Fotioksen tärkeimmät teokset ovat:


title: Pyhä Nikolaus I

text: Pyhä Nikolaus I Suuri (k. 867) oli paavina 24. huhtikuuta 858 – 13. marraskuuta 867. Hän oli syntyisin Roomasta. Hän voimisti paavin auktoriteettia ja valtaa ja oli osaltaan nostamassa Rooman piispan merkitystä läntisen Euroopan kristittyjen kirkkojen johtohahmoksi. Hän nimitti myös valtakaudellaan Pyhän Ansgarin lähettilääkseen Pohjois-Eurooppaan. Lisäksi hän lähetti lähetyssaarnaajat käännytystyöhön Bulgariaan. Hänen muistopäiväänsä vietetään 13. marraskuuta.


title: Medal of Honor (pelisarja)

text: Medal of Honor (lyhennettynä "MoH") on Electronic Artsin julkaisema ja osittain DreamWorks Interactiven, EA Los Angelesin ja 2015 Incin kehittämä ensimmäisen persoonan ammuntapelisarja. Pelisarjan osissa pelaaja taistelee liittoutuneiden puolella toisessa maailmansodassa. Pelisarjan vuoden 2010 peli "Medal of Honor" sijoittuu edellisistä osista poiketen Afganistanin sotaan. Uusin osa "Medal of Honor: Warfighter" (2012) vie pelaajan ainakin Somalian rannikoille ja Filippiineille.


title: Nicodemus Tessin vanhempi

text: Nicodemus Tessin vanhempi () oli yksi 1600-luvun Ruotsin tärkeimmistä arkkitehdeista. Hänestä tuli vuonna 1661 Tukholman kaupunginarkkitehti ja vuonna 1676 hoviarkkitehti.


title: Nicodemus Tessin vanhempi

text: Tessin syntyi Stralsundin kaupungissa, Pommerissa. Hän lähti Ruotsiin ollessaan vielä nuori. Ruotsissa hän alkoi työskennellä arkkitehti Simon de la Valléen kanssa. Hän teki töitä valtakunnankansleri Axel Oxenstiernalle, ennen kuin lähti opiskelemaan Saksaan, Italiaan, Ranskaan sekä Alankomaihin, jossa hän oppi tuolloin uuden barokki-tyylisuunnan.


title: Nicodemus Tessin vanhempi

text: Tessin vanhemman kuoltua hänen poikansa Nicodemus Tessin nuorempi jatkoi hänen hankkeitaan.


title: Onni Mantere

text: Onni Olavi Mantere (30. tammikuuta 1911 Keuruu – 25. huhtikuuta 1970 Ähtäri) oli suomalainen Mannerheim-ristin ritari numero 13.


title: Onni Mantere

text: Jatkosodassa Onni Mantere oli panssarintorjuntatykin ampujana 19. divisioonan Jalkaväkirykmentti 16:ssa (JR 16). Sotamies Mantere tuhosi yhdessä taistelussa seitsemän vihollisen hyökkäysvaunua ja vaurioittaen kahdeksatta samalla haavoittuen molempiin jalkoihinsa. Näistä ansioista korpraaliksi ylennetty Mantere nimitettiin Mannerheim-ristin ritariksi 16. syyskuuta 1941.


title: Onni Mantere

text: Hän oli yksi niistä harvoista ylennetyistä, jonka ylennys käsiteltiin puhelinkeskustelun perusteella, mikä osoittaa, että jotain poikkeuksellisen merkittävää oli tehty. Nimitysperusteluissa mainitaan hänen tähdänneen rauhallisesti vihollisen tulituksesta ja tykin tähtäinvirheestä huolimatta saaden lähes jokaisella laukauksella täysosuman.


title: Onni Mantere

text: Sodan jälkeen hän oli metsäteknikkona Tuomarniemen metsäopistolla 1945–1970. Hänet ylennettiin kersantiksi 4. kesäkuuta 1968.


title: Onni Mantere

text: Mantere osallistui Mannerheimin hautajaisissa ritarien seppeleenlaskuun yhtenä kolmesta ritarista.


title: Värikallio (albumi)

text: Värikallio (englanniksi Rock Painting) on säveltäjä Osmo Tapio Räihälän ensimmäinen sävellyslevy (UUCD103). Se ilmestyi helmikuussa 2006. Levyn teokset ovat:


title: Valamon Jumalanäiti

text: Valamon Jumalanäiti eli "Valamolainen Jumalanäiti"-ikoni on ainoa Jumalanäitiä eli Neitsyt Mariaa esittävistä ikonityypeistä, joka on syntynyt Valamon luostarissa Laatokan Karjalassa.


title: Valamon Jumalanäiti

text: Ikonin on maalannut Valamon luostariin vuonna 1875 tullut "Aleksei Konstantinov" (synt. 1861 Rybinsk, Jaroslavlin kuvernementti -Valamo 1901) vuonna 1878. Ikonimaalarista tuli noviisi Alipi vuonna 1879, munkki 1884 ja pappi 1893. Ikoni oli Vanhan Valamon luostarissa välillä varastossakin, mutta sen arvostus nousi. Nykyään kuva on yksi Suomen ikonitaiteen arvokkaimmista teoksista ja eräs harvoista ihmeitätekevänä kunnioitetuista ikoneista. Heinäveden Uuden Valamon luostarin pääkirkon vuonna 2010 käyttöönotetussa, pietarilaisen Dimitri Mironenkon suunnittelemassa ikonostaasissa Valamon Jumalanäidin ikoni sijoitettiin aiempaa keskeisemmälle kunniapaikalle ikoniseinän keskiosan vasemmalle puolelle.


title: Valamon Jumalanäiti

text: Ikonista on tehty useita kopioita, joista yksi on saman luostarialueen Kaikkien Valamon pyhien kirkossa (Uuden Valamon vanha kirkko).


title: Valamon Jumalanäiti

text: Ortodoksinen kirkko viettää Jumalanäidin muistojuhlaa Valamon ikonin kunniaksi vuosittain elokuun 7. päivänä.


title: Imijä

text: Imijä () (esiintynyt Suomessa myös nimillä Murskaaja) on Marvel-kustantamon luoma superroisto. Hahmon loivat Stan Lee ja Jack Kirby. Imijän ensiesiintyminen tapahtui amerikkalaisessa "Journey into Mystery"-lehden numerossa 114. Imijä on pääasiallisesti Thorin vastustaja.


title: Imijä

text: Suomessa hahmo esiintyi ensi kerran "Vihreä mies Hulk" -lehden numerossa 10 (1982).


title: Imijä

text: Carl ”Murskaaja” Creel kärsi kiristyksestä saamaansa tuomiotaan vankilassa, kun Loki, petkuttajajumala saapui paikalle. Loki halusi itselleen kätyrin taistelussaan velipuoltaan Thoria vastaan, joten hän lisäsi harvinaisia asgardilaisia yrttejä Creelin juomaveteen. Yrttien vaikutuksesta Creel sai maagisen kyvyn muuttaa itsensä miksi tahansa substanssiksi mihin koskeekin.


title: Imijä

text: Uusilla voimillaan Creel murtautuikin helposti ulos vankilasta ja aloitti taistelun Thorin kanssa. Koska Creel kykeni imemään itseensä niin Thorin vasaran mystisen Uru-metallin kuin myös ukkosenjumalan omat voimat, Creelistä (jota kutsuttiin nyt Imijäksi) tuli yksi voimakkaimmista olennoista Marvel-universumissa. Thor kuitenkin voitti Imijän petkuttamalla tämän muuttumaan heliumiksi ja täten hajoamaan vaarattomasti ilmakehään.


title: Imijä

text: Ensimmäisen häviönsä jälkeen Imijä palasi kuitenkin usein piinaamaan Asgardin asukkaita. Erään kerran Loki siirsi hänet Asgardiin, jossa Imijä haastoi itsensä Odinin voiman. Odin kuitenkin siirsi Imijän avaruuteen, josta tämä pitkän ajan kuluttua palasi Bruce Bannerin ohjaaman avaruusaluksen kyydissä. Banner muuttui tietenkin Hulkiksi ja voitti Imijän .


title: Imijä

text:
Tämän jälkeen Imijä haastoi Thorin uudelleen mutta tämä petkutti Imijän muuttumaan vedeksi. Thor petkutti Imijää myöhemmin pahvisella kopiolla vasarastaan, jonka voimat imettyään Imijä kukistui helposti. Tämän jälkeen Imijä yritti vielä kerran tuhota Hulkin mutta epäonnistui imettyään vahingossa lasin ominaisuudet itseensä.
Koottuaan itsensä pitkän ajan kuluttua Imijä oli kyllästynyt taisteluihin. Hän päätti lähteä Etelä-Amerikkaan mutta otti itselleen panttivangin joka sai Kostajat hänen peräänsä. Paetakseen hyödytöntä taistelua ja vankilaa Imijä antoi itsensä sulautua mereen. Kului kauan ennen kuin Imijä saavutti entisen muotonsa ja tällöin hänen mielensä oli kärsinyt vaurioita. Hän oli paranoidi ja pelkäsi suunnattomasti kaikkia muita supervoimaisia olentoja.


title: Imijä

text: Tilaisuus taistella Hulkin kanssa palautti Imijän kuitenkin tolkkuihinsa. Imijä yritti myöhemmin varastaa Dazzlerin voimat, mutta kukistui Dazzlerin saatua apua Mustalta Salamalta. Salatuissa Sodissa Imijä ihastui Titaniaan ja pariskunta meni lopulta naimisiin.


title: Imijä

text: Tätä nykyä Imijän ja Titanian suhde on päättynyt jälkimmäisen pakkomielteenomaiseen tarpeeseen tuhota Hulktar. Ei tiedetä ovatko he virallisesti avioerossa.


title: Imijä

text: Imijällä on kyky absorboida minkä tahansa koskemansa substanssin fyysiset ominaisuudet. Jos Imijä koskee tai pitelee teräspalaa käsissään, hänen kehonsa kudokset ottaisivat teräksen ominaisuudet ja kestävyyden. Imijä kuitenkin säilyttää aina kykynsä puhua ja pystyy liikuttelemaan niveliään normaalisti. Tämä tapahtuu riippumatta materiaalista.


title: Imijä

text: Mitä tiheämpi tai kestävämpi Imijän absorboima materiaali on, sitä voimakkaampi Imijästä tulee fyysisesti. Timanttia koskettaessaan Imijä nousee reilusti lähelle Hulkin voimia (eli nk. 100 tonnin luokka). Mitä kauemmin Imijä pysyy kontaktissa koskemansa aineen kanssa sitä enemmän hän sulauttaa sen ominaisuuksia itseensä. Koskettaessaan pilvenpiirtäjää Imijän pituus ja massa kasvaisivat samassa suhteessa – lopulta hän olisi jättiläinen ja nostaisi yli 100 tonnia. Imijä kykenee myös jäljittelemään joitain koskettamansa aineen ekstraominaisuuksia kehossaan, kuten kaktuksen neuloja.


title: Imijä

text: Imijä kykenee myös imitoimaan toisten olentojen voimia. Tämäkin vaatii fyysisen kontaktin ja Imijän keskittymistä prosessiin. Samalla lailla Imijä kykenee myös imitoimaan tiettyjä energioita, kuten Thorin vasaran mystisiä energiavirtoja. Muuttuessaan Uru-metalliksi Imijän voimataso nousee jopa Thorin ylitse. Tässä muodossa Imijä kykenee myös nostamaan Thorin vasaran – teko, johon eivät ole pystyneet kuin muutamat Marvel-universumissa.


title: Imijä

text: Imijän aseena toimii vankilassa hänen jalkaansa laitettu kettingin päässä oleva metallipallo. Myös tämä on yhteydessä hänen maagiseen ominaisuuteensa ja siksi pallo ja ketju muuttuvat myös miksi tahansa substanssiksi kuin mitä Imijäkin (imettyään Thorin voimat pallo imitoi Thorin vasaraa).


title: Imijä

text: Imijä kykenee säilyttämään imemänsä ominaisuudet kehossaan niin pitkään kuin haluaa. Kohdatessaan ensimmäisen kerran Hulkin Imijä kuitenkin hävisi Hulkin muututtua Bruce Banneriksi – samalla myös Imijän Hulkilta imemät voimat katosivat. Imijä ei myöskään kykene imemään miten paljon tahansa. Erään kerran hän yritti absorboida koko maapallon voimat itseensä mutta epäonnistui ja räjähti kappaleiksi. Tällaisen tilanteen jälkeen Imijä kykenee kuitenkin aina kokoamaan itsensä – olettaen että hän saa kontaktin jokaiseen osaansa ja ettei hän vaihda olomuotoaan ennen kuin on kerännyt itsensä täysin.


title: Imijä

text: Koska Imijä on melko yksinkertainen mies hänet saa helposti huijattua imemään materiaaleja joita ei tarkoittanut. Suurin rajoitus Imijällä onkin hänen älykkyytensä.


title: Imijä

text: Imijä on myös voimakkaasti riippuvainen huumausaineista, ennen kaikkea kipulääkkeistä ja kokaiinista. Imijä työskenteleekin mielellään sille joka kykenee tarjoamaan huumausaineita. Tämä vaikuttaa myös hänen käyttäytymiseensä. Vaikka Imijä onkin rikollinen koettaa hän yleensä välttää sivullisten tappamista (vaikka näiden uhkailu ja rampauttaminen ei olekaan ongelma).


title: Imijä

text: Mikäli Imijä kuitenkin tarvitsee huumausaineita, hän muuttuu entistä aggressiivisemmaksi. Imijän addiktiota voidaan myös käyttää hyväksi, kuten Pöllö teki. Hän petkutti Imijän muuttumaan kokaiiniksi ja myi sitten Creel-erän katumarkkinoilla. Uusi kokaiini kuitenkin antoi käyttäjilleen samat kyvyt mitä Imijälle ja lopulta tämä kykeni kokoamaan itsensä. Hämähäkkimies voitti tuolloin Imijän.


title: Imijä

text:
Vaikka Imijä ei koskaan esiintynytkään vuoden 2003 The Hulk -elokuvassa, on Nick Nolten näyttelemällä David Bannerilla hämmästyttävän samanlaiset voimat elokuvan lopussa. Jopa peruskuvio, jossa Imijä koettaa imeä Hulkin voimat, mutta tajuaa, ettei niin rajattomia voimia voi imeä, on mukana. Elokuvassa David Banner menettääkin voimiensa hallinnan ja tuhoutuu Gamma-pommin räjähdyksessä.
Hän kuitenkin esiintyy yhdessä Avengers:United we stand -sarjan jaksossa, jossa hän yrittää muiden Paroni Zemon johtamien Pahuuden Mestareiden kanssa tuhota Kostajat.


title: Nicodemus Tessin nuorempi

text: Kreivi Nicodemus Tessin nuorempi (23. toukokuuta 1654 – 10. huhtikuuta 1728) oli ruotsalainen arkkitehti. Hänet ylennettiin hoviarkkitehdiksi vuonna 1676, ja Tukholman kaupunginarkkitehtina hän toimi vuosina 1682–1715.


title: Nicodemus Tessin nuorempi

text: Tessin nuorempi opiskeli maineikkaan arkkitehti-isänsä, Nicodemus Tessin vanhemman opastuksella. Vuosina 1673–1680 hän matkusti Euroopassa, ja vieraili Englannissa, Ranskassa sekä Italiassa. Italiassa hän opiskeli Carlo Fontanan johdolla. Euroopan kiertueella oli suuri vaikutus hänen arkkitehtuuriinsa.


title: Nicodemus Tessin nuorempi

text: Tessin nuorempi suunnitteli isältään kesken jääneen Drottningholmin linnan loppuun. Hänen tärkein työnsä on Tukholman kuninkaallinen linna, jota hän ei kuitenkaan koskaan ehtinyt nähdä valmiina, sillä Tessin kuoli ennen sen valmistumista.


title: Nicodemus Tessin nuorempi

text: Nicodemus Tessin nuorempi on maineikkaan ruotsalaisen poliitikon Carl Gustaf Tessinin isä.


title: Pietarsaaren rata

text: Pietarsaaren rata on Suomen rataverkon osuus Pohjanmaan radalla Pedersören kunnassa sijaitsevalta Pännäisten rautatieasemalta Pietarsaareen ja edelleen Alholmaan. Rataosan pituus on 14 kilometriä, se on yksiraiteinen, sähköistetty, ja sillä on ainoastaan tavaraliikennettä.


title: Pietarsaaren rata

text: Ratahallintokeskus uusi 2006–2007 radan päällysrakenteen väliltä Pännäisten rautatieasema – Luodontien tasoristeys (yhteensä 12 km). Puiset ratapölkyt vaihdettiin tällöin betonisiin, kiskotus uusittiin ja lyhytkiskoraide korvattiin yhteenhitsatulla raiteella. Työn yhteydessä myös levennettiin ratapengertä, uusittiin huonokuntoisia ojarumpuja ja parannettiin tasoristeyksiä. Työn kustannukset olivat noin viisi miljoonaa euroa.


title: Pietarsaaren rata

text: Rataosuuden sähköistämisestä päätettiin vuonna 2014, ja noin 3,3 miljoonan euron hanke valmistui vuonna 2017.


title: Pietarsaaren rata

text: Pännäisiin valmistuu kolmioraide 2018, minkä jälkeen etelästä tulevien junien ei enää tarvitse käydä Kokkolassa kääntymässä, vaan ne voivat ajaa suoraan Pietarsaareen.


title: Litani

text: Litani (; "Nahr al-Lytany") on joki Etelä-Libanonissa. Se alkaa Baalbekista Bekaan laaksosta ja laskee Välimereen Tyroksen pohjoispuolella. 140 kilometrin pituisena se on pisin kokonaan Libanonissa oleva joki.


title: Litani

text: Vuonna 1959 valmistunut Litanin pato Bekaanlaakossa luo keinotekoisen Qaraunjärven ja tuottaa 185 MW sähköä.


title: Litani

text: Virrattuaan Syyrian rajan suuntaisesti Litani vaihtaa suuntaansa Israelin rajaa ja Golanin kukkuloita lähestyessään länteen. Lähellä tätä mutkaa Litani tulee viiden kilometrin päähän Hasbanijoesta ja neljän kilometrin päähän Israelin rajasta. Länteen virtaavaa osaa nimitetään nimellä Qasimiyeh. Qasimiyeh erottaa historialliset Ylä-Galilean ja pohjoispuoliseen Libanonvuoriston.


title: Litani

text: Qasmieh-Ras-el-Aïn Qasimiyehin ympäristössä on yksi laajimmin keinokasteltuja alueita Libanonissa ja tärkeä sitrus- ja banaanintuotantoalue.


title: Litani

text: Eräiden siionistien mukaan koko Galilea olisi liitettävä Israeliin. Joen veden ohjaamista etelään ehdotettiin jo 1905 Palestiinan tulevien tarpeiden täyttämiseksi. Litania ehdotettiin 1919 liitettäväksi juutalaisten kansallisen valtion yhteyteen, mutta Kansainliitto hylkäsi ehdotuksen. Myöhemmin David Ben-Gurion ja Moshe Dayan vaativat etelä-Libanonin miehittämistä ja Litanin liittämistä Israeliin.


title: Litani

text: Israelin hyökkäys Libanoniin 1978 ja maan miehitys Qasimiyehia myöten, lukuun ottamatta Tyrosta, tunnettiin nimellä Operaatio Litani.


title: Riddarfjärden

text: Riddarfjärden on Mälaren-järvessä, Ruotsin pääkaupungin Tukholman keskustassa sijaitseva lahti. Se on Mälarenin itäisin lahti. Lahti on noin 2,7 kilometriä pitkä itä-länsi -suunnassa, ja se on kapeimmalta kohdaltaan noin 400 metriä leveä. Sen keskisyvyys on noin 15-20 metriä, syvin kohta on 23 metriä syvä. Rantaviivaa lahdella on 6,4 kilometrin verran. Riddarfjärden rajoittuu pohjoisessa Norrmalmiin ja etelässä Södermalmiin. Riddarfjärdeniä yhdistävät Saltsjönin merenlahteen Mälarenin lasku-uomat Norrström ja Söderström, joiden väliin jää Stadsholmenin saari.


title: Humppaelämää

text: Humppaelämää on vuonna Eläkeläisten albumi, joka julkaistiin vuonna 2003. Se on samalla ensimmäinen Eläkeläisten albumi, jolla ei ole yhtäkään lainakappaletta.


title: Humppaelämää

text: Albumi nousi Suomen virallisen listan sijalle 23.


title: Humppaelämää

text: Kaikki sovitukset Eläkeläiset.


title: Mike Holmgren

text: Michael George Holmgren (s.15. kesäkuuta 1948 San Francisco, Kalifornia) on yhdysvaltalainen amerikkalaisen jalkapallon päävalmentaja. 8. tammikuuta 1999 Holmgren valittiin NFL -joukkue Seattle Seahawksin historian kuudenneksi päävalmentajaksi. Holmgrenin sopimus Seahawksin päävalmentajana päättyi kauden 2008 runkosarjan jälkeen.


title: Mike Holmgren

text: Vuosina 1992–1998 Green Bay Packersia valmentaessaan Holmgren tunnettiin yhtenä koko NFL:n parhaimmista valmentajista. Eräs Holmgrenin menestyksen takeista onkin todella hyvä pelinrakentajien valmentaminen. Esimerkiksi Pro Football Hall of Fameen valitut Joe Montana, Steve Young sekä tuleva "hall of famer" Brett Favre ovat olleet Holmgrenin valmennettavina. Super Bowlin Mike Holmgren on voittanut sekä ollessaan apulaisvalmentaja San Francisco 49ersissa että päävalmentaja Packersissä kaudella 1996. Lisäksi Seattle Seahawks pääsi Holmgrenin johdolla Super Bowliin kaudella 2005, mutta hävisi ottelun Pittsburgh Steelersille.


title: Mike Holmgren

text: Holmgren toimi Cleveland Brownsin johtoportaassa (team president) kausina 2010-2012.


title: Barbourofelis

text: Barbourofelis oli petoeläimiin kuuluva kissamainen eläin, joka eli Pohjois-Amerikassa 13,9–4,9 miljoonaa vuotta sitten. Ensimmäisen sukuun kuuluvan löydöksen on arveltu olleen 66,4 kg painava yksilö.


title: Burnout (pelisarja)

text: Burnout on Criterion Gamesin, Electronic Artsin ja Acclaimin kehittämä ajopelisarja. Sarjan pelit ovat monta kertaa voittaneet vuoden parhaimman ajopelin palkinnon. "Burnout Paradise" ilmestyi PlayStation 3:lle, Xbox 360:lle vuonna 2008 sekä myöhemmin Microsoft Windowsille vuonna 2009. Se on ainoa toistaiseksi PC:lle julkaistu Burnout -sarjan peli. "Burnout Crash" julkaistiin loppuvuodesta 2011.


title: Burnout (pelisarja)

text: Jokaisen pelin aiheena on silmittömän nopeasti autolla ajaminen keskellä kaupungin vilskettä, useimmiten kilpailijoita vastaan. Mukana on myös kierrosaikojen päihittämistä ja mahdollisimman suuren ketjukolarin aiheuttamista.


title: Burnout (pelisarja)

text: Ensimmäinen osa ilmestyi Acclaimin julkaisemana PlayStation 2:lle vuonna 2001 ja toinen osa samalle alustalle vuotta myöhemmin. Electronic Arts julkaisi "in" vuonna 2004. Ensimmäinen ja toinen osa olivat suuren yleisön mielestä melko hyviä pelejä ja ne saivat pelimedioissa arvostusta, mutta myyntiluvut eivät ole haastaneet sen ajan suosituimpia pelejä. Kuitenkin tarjosi paljon uudistuksia ja uutta materiaalia, että se vietti pitkän ajan myyntilistojen kärkipäässä. Vuoden päästä ilmestynyt "Burnout Revenge" ei tarjonnut paljoa uutta, mutta myi kuitenkin hyvin. Nimensä mukaisesti pelissä pyritään kostamaan muiden kilpailijoiden taklaukset. Pian "Revengestä" ilmestyi PlayStation Portablelle oma versio, "Burnout Legends". "Burnout Dominator" muistuttaa "Revengeä" ja "Legendsiä."


title: Pahvische

text: Pahvische on Eläkeläisten albumi, joka julkaistiin vuonna 2002.


title: Pahvische

text: Albumi nousi Suomen virallisen listan sijalle 16.Levyllä on lisäksi 25-minuuttinen piiloraita, jota ei ole mainittu levyn kannessa.


title: Benedictus III

text: Benedictus III oli paavina heinäkuusta 855 huhtikuun 17. päivään 858. Ennen paaviksi valitsemista Benedictuksella oli oppineen ja hurskaan miehen maine. Hänet valittiin, kun papiston ja kansan alkuperäinen suosikki Hadrianus oli kieltäytynyt. Joukko tärkeitä ihmisiä suosi toista ehdokasta, Anastasiusta, josta tuli vastapaavi.


title: Benedictus III

text: Benedictus sekaantui frankkien kuningas Lothar I:n poikien väliseen kiistaan, oli muutenkin aktiivinen kansainvälisessä valtapolitiikassa ja otti vankan aseman suhteissa Konstantinopoliin.


title: Benedictus III

text: Jos legenda Paavi Johannasta on totta, Benedictuksen tosiasiallinen valtakausi jäi muutamiin kuukausiin.


title: Pyhä Leo IV

text: Pyhä Leo IV oli paavina tammikuusta 847 – 17. heinäkuuta 855. Hän oli syntyjään roomalainen. Ennen paaviuttaan hän oli benediktiinimunkkina San Martinon luostarissa Napolissa. Paaviksi hänet valittiin yksimielisesti Sergius II:n seuraajaksi. Hänen paaviuskauttaan leimasivat pyrkimykset korjata vahinkoja, joita saraseenien hyökkäykset olivat aiheuttaneet kaupungin kirkoille, etenkin Pietarinkirkolle ja Paavalinkirkolle. Englannin kuningas Alfred Suuri vieraili hänen luonaan Roomassa vuonna 853, jolla vierailulla Leo toimi hänelle kummisetänä hänen konfirmaatiotilaisuudessa.


title: Pyhä Leo IV

text: Saraseenit piirittivät Gaetaa, ja Leo vahvistutti kaupungin muureja. Hän kutsui Napolin, Gaetan ja Amalfin meriliittoon muslimeita vastaan.


title: Pyhä Leo IV

text: Leo järjesti kolme synodia, jotka eivät olleet kovin merkittäviä.


title: Pyhä Leo IV

text: Keskiaikaisen legendan mukaan Paavi Johanna oli Leon seuraaja; nykyisin Johannaa pidetään kuvitteellisena hahmona ja uskotaan, että Benedictus III nousi paaviksi heti Leon jälkeen.


title: Thylacosmilus

text: Thylacosmilus oli noin 5–7 miljoonaa vuotta sitten elänyt leopardin kokoinen pussisapelihammaskissa. "Thylacosmilus" ilmestyi mioseenilla 5-7/8 miljoonaa vuotta sitten ja hävisi 2-3 miljoonaa vuotta sitten pleistoseenillä. "Thylacosmilusta" pidetään esimerkkinä konvergenttisestä evoluutiosta, sillä sille kehittyi hyvin samanlaisia piirteitä kuin sapelihammaskissoille näistä riippumatta. "Thylacosmilus" kuului Thylacosmilidae-heimoon.


title: Thylacosmilus

text: Noin 3 miljoonaa vuotta sitten elänyt "Thylacosmilus atrox" kehittyi ehkä hyvin samantapaisesta Argentiinan Chapadmalalan-kaudella 4–3,5 miljoonaa vuotta sitten eläneestä "Hyaenodonops chapalmalensis" -pussikissasta. Sen elinympäristö oli Etelä-Amerikan pampat. "Thylacosmilus" oli noin 1,5 metriä pitkä ja painoi noin 100 kiloa. Lajilla oli lyhyet jalat, ja se lienee pyydystänyt väijyksistä. Sen huomattavampia piirteitä ovat sen sapellihampaat, jotka olivat noin 15 sentin mittaiset. "Thylacosmiluksella" oli vahvat niska ja leukalihakset jotka auttoivat sapellihampaiden käytössä, tosin mittauksissa "Thylacosmiluksella" on todettu olleen verrattain vähäinen puruvoima leuoissaan. Hampaat kasvoivat koko sen elinajan, toisin kuin sapellihammaskissoilla. Thylacosmilus metsästi luultavasti Etelä-Amerikan megafaunaan kuuluvia lajeja, kuten esimerkiksi "Marauchenioita". "Thylacosmilus" hävisi, kun merestä kohoava Panamankannas yhdisti Amerikat, ja korvautui "Smilodonilla" ja muilla voimakkailla, kehittyneemmillä sapelihammakissoilla suuressa Amerikan eläimistövaelluksessa.


title: Thylacosmilus

text: "Thylacosmiluksen" fossiileja on löytynyt Etelä-Amerikasta Argentinasta. Lajin löysi ja määritteli Elmer Riggs vuonna 1934.


title: Pyhä Sergius I

text: Pyhä Sergius I (k. 8. syyskuuta 701) oli paavina 15. joulukuuta 687 – 7. syyskuuta 701. Hän oli kotoisin antiokialaisesta, syyrialaistaustaisesta perheestä, joka asettui Palermoon, Sisiliaan. Sergius voitti paavinvaalit vehkeilemällä taitavasti kilpailijoitaan vastaan, ja hänet valittiin virkaan 15. joulukuuta 687. Hän kastoi 10. huhtikuuta 689 Wessexin kuninkaan Caedwallan Roomassa. Sergiuksen hylättyä eräitä vuoden 692 Trullon kirkolliskokouksen kaanoneja, määräsi Bysantin keisari Justinianus II hänet pidätettäväksi ja tuotavaksi Konstantinopoliin, mikä ei kuitenkaan ravennalaisten vastustuksen vuoksi toteutunut.


title: Sergius II

text: Sergius II (k. 27. tammikuuta 847) oli paavina 25. tammikuuta 844 – 27. tammikuuta 847. Hänet kruunattiin heti valintansa jälkeen, ilman vahvistusta frankkien hovista. Keisari Lothar I pahastui tästä ja lähetti armeijan vahvistamaan valta-asemaansa. Sergius kuitenkin sovitteli kiistan taitavasti.


title: Sergius II

text:
Paaviusaikanaan hän kunnosti Roomaa, osittain hämäräperäisistä lähteistä tulevien varojen turvin.
Hänen aikanaan saraseenit ryöstelivät Roomaa ja vaurioittivat Pietarinkirkkoa ja Paavalinkirkkoa.


title: Eugenius II

text: Eugenius II oli paavina helmi- toukokuu 824 – elokuu 827. Valinta oli täpärä, toisella ehdokkaalla oli myös paljon kannattajia. Ludvig Hurskas lähetti poikansa, tulevan Lothar I:n Roomaan vahvistamaan paavin valtaa, mutta tämä vahvisti tietysti siinä sivussa myös frankkien valtaa.


title: Eugenius II

text: Vuonna 826 Eugenius järjesti Roomassa tärkeän 62 piispan kokouksen.


title: Panamankannas

text: Panamankannas on Panaman valtion alueella oleva kapea maakaistale, joka erottaa Atlantin ja Tyynenmeren toisistaan ja yhdistää Pohjois- ja Etelä-Amerikan. Panamankannaksen läpi kulkee Panaman kanava.


title: Panamankannas

text: Vielä 20 miljoonaa vuotta sitten nykyisen Panaman kohdalla oli Atlantin ja Tyynenmeren yhdistävä meri. Pinnan alla kuitenkin Tyynenmeren laatta liukui Karibian laatan alle ja nostatti merenalaisia tulivuoria. Noin 15 miljoonaa vuotta sitten osa vuorista oli noussut jo saariksi. Seuraavien miljoonien vuosien aikana muodostui uusia saaria ja samalla merenpohja nousi hiljalleen, ja noin 3 miljoonaa vuotta sitten Pohjois- ja Etelä-Amerikan yhdistävä kannas oli muodostunut.


title: Panamankannas

text: Panamankannaksen muodostuminen esti Atlantin ja Tyynenmeren välisen virtauksen ja muutti näin molempien merien merivirtojen suuntaa. Karibian lämpimät vedet alkoivat virrata koilliseen ja näin lämmittää Eurooppaa. Atlantista tuli myös suolaisempi. Golfvirta kuljetti myös kosteutta pohjoiseen. Talvella tullut lämmin merivirta sulatti jäätä, mikä lisäsi talvista meriveden haihtumista pohjoisessa, ja syntyneiden pilvien salamista lumena maahan, ja lumen muuttumista jäätiköiksi.


title: Panamankannas

text: Kannas vaikutti myös mantereiden biodiversiteettiin, sillä maasilta teki helpommaksi eläinten ja kasvien siirtymisen mantereelta toiselle. Suurena Amerikan eläimistövaihtona tunnetun tapahtuman seurauksena pussirotat, vyötiäiset ja piikkisiat vaelsivat pohjoiseen ja muun muassa karhut ja laamat etelään.


title: Georgius Agricola

text: Georgius Agricola (24. maaliskuuta 1494 – 21. marraskuuta 1555) oli saksalainen tiedemies, joka tunnetaan ”mineralogian isänä”. Hän syntyi Glauchaussa Saksissa nimellä Georg Pawer mutta muutti opiskelujen myötä nimensä latinankieliseen muotoon () → (). Hänen tärkein julkaisunsa on mineraalien louhimista ja käsittelyä käsittelevä, vuonna 1556, eli vuosi hänen kuolemansa jälkeen, julkaistu merkkiteos "De re metallica".


title: Georgius Agricola

text: Agricola on yksi iatrokemian uranuurtajista. Häntä pidetään myös vismutin keksijänä. Sitä tosin oli aikaisemminkin löydetty, mutta sitä ei ollut osattu erottaa lyijystä. Agricola kirjoitti myös ensimmäisen perusteellisen kuvauksen taikavarvun käytöstä.


title: Georgius Agricola

text: Agricolan merkittävin teos on "De re metallica libri XII". Vaikka teos julkaistiin vasta 1556, se oli omistuskirjoituksen mukaan valmis jo 1550. De re metallica oli yksityiskohtainen ja järjestelmällinen tutkielma kaivostoiminnasta sekä metallurgiasta. Se oli kuvitettu havainnollisin puupiirroksin, jotka käsittelivät kaikkia tuolloin tunnettuja malmien ja metallien louhinta- sekä jalostustapoja. Agricola kuvaa kirjassa myös malmisuonien esiintymistä kallioperässä, kehittäen osaltaan aikansa tieteellistä geologista julkaisutoimintaa. Agricola kuvailee kirjassaan myös käytännön maanmittaustoimintaa ja kaivosvaltausoikeuksia yksityiskohtaisesti, sekä kulta- ja tinamalmisuonten pesemistä metallien keräämiseksi. Kirja onkin aikansa ensimmäinen täydellinen opas kaivostoimintaan. Kirjassa esitetyt metallipelkistysmenetelmät olivat arvokkaita ja yleisesti käytössä 1900-luvulle asti.


title: Georgius Agricola

text: Vuonna 1912 lontoolainen "Mining Magazine" julkaisi "De re metallicasta" englanninkielisen käännöksen. Sen oli tehnyt yhdysvaltalainen kaivosinsinööri Herbert Hoover, myöhempi Yhdysvaltain presidentti, yhdessä puolisonsa Lou Henry Hooverin kanssa.


title: Georgius Agricola

text: Agricola oli jo vuonna 1546 julkaissut teoksen "De Re fossilium" jossa hän käsitteli mineraalien aineellisia ominaisuuksia ja luokitteli mineraalit. Tätä Agricolan teosta pidetään yleisesti mineralogian lähtökohtana jonka peruskiveksi taasen muodostui "De Re Metallica"


title: Georgius Agricola

text: Teoksessaan "De Veteribus et Novis Metallis" (1546) Agricola paikantaa 1539 tehdyn Lapin varhaisimman kultalöydön Finnmarkeniin.


title: Pyhä Paschalis I

text: Pyhä Paschalis I oli paavina 25. tammikuuta 817 – helmi-toukokuu 824. Hän nousi paaviksi papiston tuella. Hän antoi vuonna 822 Reimsin arkkipiispan Ebbolle tehtävän käännyttää skandinaavit kristinuskoon ja luvan saarnata Tanskassa. Ebbo epäonnistui kolmessa yrityksessään, ja vasta myöhemmin Ansgar voitti kristinuskolle jalansijaa Skandinaviassa.


title: Stefanus IV

text: Stefanus IV oli paavina 22. kesäkuuta 816 – 24. tammikuuta 817. Heti valintansa jälkeen hän komensi roomalaiset vannomaan uskollisuutta Ludvig Hurskaalle. Hän kruunasi Ludvigin Reimsissä ja kuoli Roomassa pian palattuaan kruunajaisista.


title: Stefanus IV

text: Stefanus-nimisten paavien numeroinnissa on erilaisia käytäntöjä, sillä ennen Stefanus II:ta ehdittiin valita toinen Stefanus-niminen paavi jota ei ehditty kuitenkaan siunata tehtäväänsä ennen kuin hän kuoli sydänkohtaukseen.


title: Stefanus III

text: Stefanus III oli paavina 1. heinäkuuta 768 – 24. tammikuuta 772. Hän syntyi Sisiliassa vuoden 720 paikkeilla. Hän muutti Roomaan Gregorius III:n ollessa paavina ja nousi palvellessaan seuraavia paaveja yhä ylemmäs kirkollisessa hierarkiassa.


title: Stefanus III

text: Stefanus III nousi paaviksi, kun vastapaavi Konstantin II pakotettiin eroamaan. Hänen paaviuskautensa politiikka oli kallellaan enemmän langobardeihin kuin frankkeihin päin.


title: Stefanus III

text: On huomattava, että Stefanus-nimisten paavien numeroinnissa on erilaisia käytäntöjä, sillä ennen Stefanus II:ta ehdittiin valita toinen Stefanus-niminen paavi, jota ei ehditty kuitenkaan siunata tehtäväänsä, ennen kuin hän kuoli sydänkohtaukseen.


title: Paavali I (paavi)

text: Pyhä Paavali I (k. 767) oli paavina huhtikuusta 757 – 28. kesäkuuta 767. Hän oli ennen paaviksi tuloaan usein veljensä, paavi Stefanus (II) III:n edustajana neuvottelemassa langobardien kuninkaiden kanssa. Stefanuksen kuoltua Paavalin valintaa tukivat ne, jotka halusivat edesmenneen paavin ulkopolitiikan jatkuvan ennallaan. Paavalin paaviuskausi kuluikin hoitaessa suhteita frankkeihin, langobardeihin ja Konstantinopoliin.


title: Antroposofinen lääkintä

text: Monet antroposofiset valmisteet ovat homeopaattisia eli eivät sisällä lainkaan vaikuttavaa ainetta eikä niillä ole merkitystä sairauden hoidossa. Ne ovat usein vaarattomia paitsi käytettäessä vaikuttavan hoidon sijasta. Eräissä Euroopan maissa mistelivalmistetta on markkinoitu syöpäpotilaille, koska Steiner ilmoitti sen parantavan syöpää. Näyttöä vaikuttavuudesta ei ole mutta toisaalta uutteen injektoinnista on raportoitu haittavaikutuksia. Antroposofiaan kuuluu myös ajatus lastentautien karmallisesta tehtävästä ja siksi osa antroposofisen lääkinnän edustajista suhtautuu kriittisesti lasten rokottamiseen.


title: Antroposofinen lääkintä

text: Antroposofista lääkintää on kritisoitu siitä, että siihen kuuluvat spiritualistiset uskomukset edellisistä elämistä sairauksien aiheuttajina ja karmasta sairauden syynä ovat näennäistiedettä ja hoidot näyttöön perustumattomia.


title: Antroposofinen lääkintä

text: Nykyään antroposofista lääkintää harjoitetaan etenkin saksankielisissä maissa. Varsinaisia antroposofisen lääkinnän professuureja on Euroopassa kaksi: Witten/Herdecken yliopistossa Saksassa ja Bernin yliopistossa Sveitsissä. Norjassa, Englannissa ja Saksassa voi yliopistossa suorittaa tutkinnon antroposofisissa taiteellisissa terapioissa ja eurytmiaterapiassa.


title: Antroposofinen lääkintä

text: Antroposofisen lääkinnän ensiaskeleet otettiin jo ennen 1920-lukua. Rudolf Steiner opetti homeopaateilla omaa antroposofista ihmiskäsitystään ja suositteli hengentieteellisillä menetelmillä näkemiensä lääkeaineiden käyttöä ja valmistustapoja. Varsinaisesti antroposofinen lääkintä alkoi Ita Wegmanin perustettua oman klinikan Arlesheimiin Sveitsiin vuonna 1921. Steiner vieraili klinikalla säännöllisesti, konsultoi potilaita ja suositteli eri hoitomuotoja. Steiner myös luennoi hoitokäsityksistään useasti vuosina 1921–1925. Wegman julkaisi Steinerin kuoltua vuonna 1925 heidän yhdessä kirjoittamansa "Grundlegendes für eine Erweiterung der Heilkunst nach geisteswissenschaftlichen Erkenntnissen" -teoksen.


title: Antroposofinen lääkintä

text: Steinerin kuoleman jälkeen Wegmanin asema ja vaikutusvalta antroposofisessa liikkeessä heikkenivät. Etenkin ristiriidat Rudolf Steinerin lesken Marie Steinerin kanssa olivat ilmeiset. Wegman pakotettiin eroamaan Antroposofisen Seuran neuvostosta vuonna 1936 mutta hän kykeni jatkamaan työtään lääkinnän parissa. Wegmanin ja Steinerin perustaman rohdos- ja kosmetiikkayhtiö Weledan liikevaihto on noin 440 miljoonaa euroa.


title: Antroposofinen lääkintä

text: Vuonna 1976 antroposofinen lääkintä otettiin Saksassa sääntelyn piiriin. Saksassa heilpraktiker-nimikkeellä toimivilla kansan- ja henkiparantajilla on ollut virallinen asema vuodesta 1939, mikä on edistänyt myös antroposofisen lääkinnän asemaa.


title: Antroposofinen lääkintä

text: 1990-luvulla Witten/Herdecken yliopisto Saksassa perusti antroposofisen lääkinnän professuurin. Uskomuslääkinnän ottaminen opetusohjelmaan herätti kritiikkiä.


title: Antroposofinen lääkintä

text: Vuonna 2012 Aberdeenin yliopisto harkitsi holistisen terveydenhoidon professuurin perustamista. Sen olisi kustantanut myös Witten/Herdeckeä rahoittanut Software AG yhdessä antroposofisen liikkeen kanssa. Yliopiston hallitus kuitenkin kieltäytyi ottamasta rahoitusta vastaan eikä virkaa perustettu.


title: Antroposofinen lääkintä

text: Antroposofisen lääkinnän asema on epäselvä sikäli, että sitä toisaalta markkinoidaan täydentävänä hoitona ja toisaalta kyseessä on terveydenhoitoa korvaava hoitomuoto, jonka tietokäsitys poikkeaa näyttöön perustuvasta hoidosta. Steiner ilmoitti saavansa tietonsa selvänäkemällä suoraan astraalitasolla olevista akaasisista aikakirjoista. Hän piti tiedonhankintatapaa hengentieteellisenä. Tältä pohjalta hän esitti ihmisen koostuvan eri tasoista (fyysinen ruumis, eetteriruumis, astraaliruumis ja ego). Steiner näki yhteyksiä taivaankappaleiden, kasvien, mineraalien ja ihmisen elimien välillä ja ilmoitti, että esimerkiksi Merkurius, elohopea ja ihmisen keuhkot ovat yhteydessä. Ajatus liittyy 1800-luvun lopussa vaikuttaneeseen teosofiaan, jossa sekoittuivat astrologia, perinteinen esoteria ja alkemia sekä Englannin siirtomaavalta Intiasta omaksutut uskonnolliset vaikutteet sekä muodissa olleet yliaistilliset yhteydenotot henkimaailmaan. Antropofinen lääkintä hyväksyy, että ihmisellä ja taivaankappaleilla ajatellaan olevan yhteinen ”kehitystie”, mikä selittää mineraalien ja astrologian osuuden hoidossa.


title: Antroposofinen lääkintä

text: Täydentävän terveydenhoidon professori Edgar Ernstin mukaan antroposofiseen lääkintään kuuluvat käsitykset ovat nykynäkökulmasta hyvin epätodennäköisiä ja epäuskottavia. Sairauksien pitäminen välttämättöminä karmallisina siirtymäriitteinä saattaa johtaa hoidon laiminlyöntiin tässä elämässä. Myös Steinerin näkemykset eri elimien tarkoituksesta ja toimintaperiaatteista, kuten että sydän ei pumppaa verta vaan että verenkierto toimii mystisen voiman vaikutuksesta, ovat herättäneet hämmennystä.


title: Antroposofinen lääkintä

text: Huomattava osa antroposofisesta lääkinnästä perustuu homeopatiaan. Siinä ajatuksena on, että valittu lähtöaine potensoidaan eli laimennetaan rytmikkästi ravistamalla yleensä veteen, etanoliin tai laktoosiin useita kertoja. Lopullisessa valmisteessa vaikuttavaa ainetta ei enää ole. Diagnostiikka on homeopatiassa kuitenkin erilainen kuin antroposofisessa lääkinnässä.


title: Antroposofinen lääkintä

text: Steinerin näky misteliuutteesta syöpähoitona on arvioitu perustuvan myös homeopatiassa omaksuttuun ajatukseen, että sama parantaa samaa. Misteli on loiskasvi, joka lopulta tappaa isäntäkasvinsa, minkä pohjalta on rakentunut assosiaatio syöpään. American Cancer Societyn mukaan misteliuute ei vaikuta syöpään. Sen markkinoinnilla ja käytöllä on saksankielisissä maissa lähinnä historiallisia syitä.


title: Antroposofinen lääkintä

text: Antroposofisen lääkinnän käyttämisestä terveydenhoitoa korvaavana menetelmänä pidetään esimerkkinä steinerkoulujen alhaista rokotuskattavuutta. Vuonna 1999 julkaistun ruotsalaisen tutkimuksen mukaan vain 18% steinerkoululaisista oli rokotettu tuhkarokkoa, vihurirokkoa ja sikotautia vastaan. Saksan vuoden 2003 tuhkarokkoepidemian lähtöpaikaksi todettiin steinerkoulu. Kaliforniassa vuonna 2008 steinerkoulussa levinnyt hinkuyskä pakotti koulun väliaikaiseen sulkemiseen. Antroposofian mukaan sairauksilla on karmallinen tarkoitus. Niiden estäminen esimerkiksi rokottamalla vaikuttaisi häritsevästi jälleensyntymien ketjuun.


title: Antroposofinen lääkintä

text:
Muita antroposofisia hoitomuotoja ovat eurytmia, antroposofinen psykoterapia, sielullisia voimia tukeva rytminen hieronta, äänenmuodostus- sekä kuvataide- ja muovailuterapia.
Antroposofiset lääkevalmisteet sisältävät lähinnä luontoperäisiä aineita mineraaleista, kasveista tai eläimistä. Ne valmistetaan eri pitoisuuksina eri käyttö-/antotapoja varten: ulkoisesti, suun kautta tai ihonalaisina injektioina. Osa valmisteista on samankaltaisia rohdosvalmisteiden kanssa ja osa on valmistettu noudattaen homeopaattisten farmakopeoiden ohjeita. Valmistustavasta riippumatta varsinaiset "antroposofiset" valmisteet (Anthroposophic Medicinal Products) on tuotettu antroposofisen farmasian ymmärryksen mukaisesti.


title: Antroposofinen lääkintä

text:
Suomessa antroposofista lääkintää edustavat:
Eurytmiaterapeuttien ammattiyhdistys, Suomen eurytmiaterapeutit ry, perustettiin syksyllä 2011.Yhdistys ylläpitää jäsenistön ammattitaitoa järjestämällä vuosittain useita jatkokoulutus- ja luentotilaisuuksia. Yhdistys kuluu lisäksi kansainväliseen kuvataideterapeuttien ja eurytmiaterapeuttien yhteiseen järjestöön International Federation of Anthroposophic Arts and Eurythmy Therapies sekä työskentelee kansainvälisen International Eurythmy Therapy Forum -järjestön kanssa.


title: Hallan talo

text: Hallan talo oli Hyrynsalmen Hallavaarassa sijainnut maalaistalo, joka toimi aikanaan jääkäriliikkeen tärkeänä etappipaikkana. Hallan isäntä Juho Heikkinen oli merkittävä paikallinen vaikuttaja sekä itsenäisyysmies, jääkäriliikkeen tukija ja maalaisliiton kansanedustaja. Hallan päärakennus siirrettiin Helsinkiin Seurasaaren ulkomuseoon vuonna 1959 ja avattiin yleisölle 1965. Talon alkuperäisellä paikalla on Hallan Ukon muistomerkki.


title: Hallan talo

text: Päärakennukseen kuuluu 1800-luvun alussa rakennettu yli sadan neliömetrin kokoinen pirtti sekä talon toisessa päässä sijaitsevat neljä muuta huonetta, joiden ulkoasu on 1900-luvun alusta. Ristikkäisin väliseinin jaettu pääty käsittää keittiön, "ruokakamarin" sekä isännän työhuoneen ja isäntäparin makuukamarin.


title: Hallan talo

text: Talon työväki yöpyi pirtissä. Siellä Juho ja Lici Heikkinen tarjosivat vieraanvaraisesti yösijan myös kulkijoille. Pirtti oli sekä majoitus- että työskentelytila. Päivisin pirtissä tehtiin tilaa vaativia töitä rekien korjaamisesta leipomiseen ja kutomiseen.


title: Hallan talo

text: Hallan talo kuului jääkäriliikkeen niin sanottuun Itäisen etapin reittiin. Halla kytkeytyi toisiin reitin etappitaloihin etelässä Ristijärvellä, pohjoisessa Taivalkoskella ja koillisessa Suomussalmella.


title: Hallan talo

text: Hallan isäntä rakennutti tilansa läheisen Saarijärven saareen kämpän, jonka mukaan saarta nimitettiin ensin vain luotetuissa piireissä ja myöhemmin virallisestikin Jääkärisaareksi. Itse Hallassa saattoivat jääkärit majoittua tilanteen mukaan muun väen joukkoon pirttiin tai yläkerran vinttikamariin, "salaisuuksien kopperoon".


title: Hallan talo

text: Etapin johtajaksi saapui 1. lokakuuta 1916 johtaviin jääkäreihin ja pfadfindereihin kuulunut Friedel Jacobsson.


title: Hallan talo

text:
Ennen Hallan hankkimista Heikkiset asuivat vuokralla metsähallituksen omistamalla Pihkalan tilalla, jonne Hallan Ukko perusti tervatehtaan. Hallan kantatilan Heikkinen osti vuonna 1892. Tulipalo tuhosi Pihkalan tilaa seuraavana vuonna kaksi kertaa: ensimmäisellä kerralla paloi tervatehdas ja toisella talo. Palojen jälkeen Heikkiset muuttivat Hallaan.
Myös katovuodet aiheuttivat taloudellisia vaikeuksia. Vuonna 1902 Heikkisen oli myytävä sekä Hallan että Pöytävaaran tilat velkojalleen oululaiselle tervakauppiaalle Isak Ravanderille. Heikkinen sai kuitenkin jäädä Hallaan vuokramieheksi. Myöhemmin tila siirtyi oululaisen Bergbomin kauppahuoneen ja vuonna 1914 Uleå-yhtiön omistukseen.


title: Hallan talo

text: Hallan vieraanvaraisuutta nauttineiden jääkärien keskuudessa tunnettiin 1920-luvun lopulla huolta Hallan Ukon ja hänen puolisonsa toimeentulosta ja mahdollisuudesta asua rakastamassaan Hallassa. Jääkäriliiton puheenjohtaja Kurt Wallenius, Assar Wichmann ja kansanedustaja Juho Niukkanen olivat aloitteellisia Hallan tilan hankkimisesta Jääkäriliitolle tai perustettavalle säätiölle.


title: Hallan talo

text: Hallansäätiön säännöt vahvistettiin 23. toukokuuta 1929. Saman vuoden lokakuussa säätiö osti Uleålta tilan rakennukset ja pellot sekä osan niittyjä ja metsiä, yhteensä 430 hehtaaria. Juho Heikkinen nimitettiin paikan tilanhoitajaksi. Saarijärven jääkäripirtti ostettiin Hallan ukolta itseltään osaksi samaa kokonaisuutta.


title: Hallan talo

text: Vuonna 1937 tilan hoito siirtyi Hallan Ukolta hänen nuorimmalle pojalleen. Pirtti peruskorjattiin vuonna 1938.


title: Krypton (planeetta)

text: Krypton on fiktiivinen planeetta DC-universumissa. Se on Teräsmiehen ja Terästytön kotiplaneetta. Sen keksivät Teräsmiehen luojat Jerry Siegel ja Joe Shuster, ja se esiintyi ensimmäisen kerran sarjakuvissa vuonna 1938. Planeetta on nimetty samannimisen alkuaineen mukaan.


title: Krypton (planeetta)

text: Modernin version mukaan Krypton oli suurin piirtein Maapallon kokoinen, ja se sijaitsi noin kuuden miljoonan valovuoden päässä Maasta. Krypton kiersi punaista aurinkoa, Raoa. Kryptonilaisten tiede oli meitä edistyneempää: esimerkiksi heillä oli itsestään klooneja, joista voitiin ottaa varaosia alkuperäiseen yksilöön.


title: Krypton (planeetta)

text: Kryptonin aurinko, Rao, on punainen, ja tämä yhdessä planeetan (Maapalloon verrattuna) noin kaksinkertaisen painovoiman kanssa aiheuttaa sen, että kryptonilaisilla on Maapallon ja sitä vastaavien aurinkokuntien piirissä yliluonnolliset voimat.


title: Krypton (planeetta)

text: Teräsmiehen isä Jor-El oli planeetan johtavia tiedemiehiä. Hän huomasi, että planeetta oli tuhoutumassa, mutta kun hän yritti varoittaa johtajia vaarasta, häntä ei uskottu. Niinpä Jor-El lähetti poikansa, Kal-Elin, avaruuskapselissa kohti Maata, jotta tämä pelastuisi.


title: Joey Jordison

text: Nathan Jonas "Joey" Jordison (s. 26. huhtikuuta 1975 Des Moines, Iowa) on yhdysvaltalainen rumpali ja alternative metal -yhtye Slipknotin perustajajäsen. Jordison myös soittaa kitaraa Murderdolls-yhtyeessä.


title: Joey Jordison

text: Joey Jordison aloitti soittamisen Avanga-yhtyeessä, mutta perusti pian oman yhtyeen naapurinsa Timin kanssa. Yhtyeen nimeksi tuli Modifidious, ja sen musiikki oli speed metalin ja thrash metalin sekoitusta. Jordison oli yksi Slipknotin alkuperäisistä jäsenistä. Hän on piirtänyt alkuperäisen Slipknotin ”Tribal-S”-tunnuksen.


title: Joey Jordison

text: Jordison toimi Kornin David Silverian ja Metallican Lars Ulrichin sijaisena Download-festivaalilla vuonna 2004 esittäen kappaleet For Whom The Bell Tolls, Creeping Death, Seek And Destroy, Wherever I May Roam, Last Caress, Sad But True, Nothing Else Matters ja Enter Sandman.


title: Joey Jordison

text:
Jordison on vahvistanut Slipknotista lähtemisen 13. joulukuuta 2013.
Ddrum kick drum triggerit
Ddrum snare triggeri
Ddrum snare/Tom Triggerit


title: Joey Jordison

text: Roland td20 rumpu moduuli


title: Joey Jordison

text: Nykyään Jordison käyttää Triggereitä koko rumpusetissään.


title: Megatherium

text: Megatherium on sukupuuttoon kuollut elefantin kokoinen kasvinsyöjänisäkäs. Se kuului laiskiaisten alalahkoon. "Megatherium" eli pääosin Etelä- ja Keski-Amerikassa, myöhäisestä plioseenistä pleistoseenin loppuun.


title: Megatherium

text: "Megatherium" oli suuri eläin. "Megatherium americanum" oli yli kuusi metriä pitkä ja painoi jopa seitsemän tonnia.


title: Megatherium

text: "Megatherium" oli pääasiassa kasvissyöjä, vaikka sen uskotaan myös syöneen lihaa. Se kulki yleensä neljällä jalalla, mutta saattoi nousta kahdelle jalalle.


title: Megatherium

text: Ihmiset ilmestyivät mantereelle samoihin aikoihin kun "Megatherium" kuoli sukupuuttoon. Ihmisten metsästystä pidetään yhtenä syynä "Megatheriumin" katoamiseen.


title: ECHL

text: ECHL (aiemmin East Coast Hockey League) on Yhdysvalloissa toimiva ammattilaisjääkiekkoliiga, jossa pelaa 27 joukkuetta. Liiga on perustettu vuonna 1988. Joukkueet on jaettu kahteen konferenssiin, jotka puolestaan on jaettu kahteen tai kolmeen divisioonaan. ECHL toimii farmiliigana AHL-liigalle.


title: ECHL

text: East Coast Hockey League perustettiin vuonna 1988, kun Atlantic Coast Hockey League eli ACHL ja All-American Hockey League eli AAHL yhdistyivät. Ensimmäisellä kaudella liigassa pelasi viisi joukkuetta: Carolina Thunderbirds, Erie Panthers, Johnstown Chiefs, Knoxville Cherokees ja Virginia Lancers. Näistä yhtäkään ei ole enää olemassa.


title: ECHL

text: East Coast Hockey Leaguen nimeksi vaihtui pelkkä ”ECHL”, kun West Coast Hockey League eli WCHL lopetti toimintansa syksyllä 2002 ja se yhdistyi East Coast Hockey Leagueen. ECHL otti mukaan kaikki kuusi entistä WCHL-joukkuetta sekä takasi laajennuspaikan Las Vegasille, Ontariolle ja Renolle, joissa oli suunnitteilla WCHL-joukkue. Liigaan liittyivät lopulta Las Vegas Wranglers, Alaska Aces, Bakersfield Condors, Fresno Falcons, Idaho Steelheads, Long Beach Ice Dogs ja San Diego Gulls.


title: ECHL

text: ECHL oli laajimmillaan kaudella 2003–2004, jolloin liigassa pelasi 31 joukkuetta. Joukkueiden määrä on vaihdellut paljon vuosien saatossa. ECHL on kehittänyt helppoa, faniystävällistä internet-palvelua. Nykyään miltei jokaisella joukkueella on oma nettiradio ja sarjan otteluita pystyy seuraamaan internetissä.


title: ECHL

text: Kesällä 2010 liigajakoon tehtiin muutoksia. Vanhat ”Kansallinen konferenssi” ja ”Amerikan konferenssi” muutettiin Itäiseksi ja Läntiseksi konferenssiksi. Läntisen divisioonan nimeksi tuli Vuoristodivisioona ja Itäisen divisioonan nimeksi Atlantin divisioona. Myös joukkueiden jakautumista divisiooniin muutettiin.


title: ECHL

text: Kauden 2013–2014 jälkeen ECHL:ssa tehtiin jälleen muutoksia liigajakoon. Molemmista konferensseissa poistettiin vuonna 2010 luodut Atlantin divisioona ja Vuoristodivisioona. Evansville IceMen, Fort Wayne Komets ja Kalamazoo Wings siirrettiin itäisestä konferenssista Läntisen konferenssin Keskilännen divisionaan. Ainoastaan Itäisen konferenssin Eteläinen divisioona pysyi muuttumattomana. Kaudelle 2014–2015 liigaan tuli myös uusi seura Indy Fuel, kun aikaisemmin pelannut seura Trenton Titans lopetti toimintansa. Lisäksi CHL-liiga liitettiin osaksi ECHL:ää kaudeksi 2014–2015.


title: Homininae

text: Homininae on isojen ihmisapinoiden ("Hominidae") heimon alaheimo. Siihen kuuluvat esimerkiksi ihmislajit, nykyisin elävät gorillat ja simpanssit sekä joukko esihistoriallisia ihmisapinasukuja.


title: Susan Blackmore

text:
Susan Jane Blackmore (s. 29. heinäkuuta 1951) on brittiläinen toimittaja, luennoija, joka tunnetaan ehkä parhaiten meemejä käsittelevästä teoksestaan "The Meme Machine" (suom. "Meemit – kulttuurigeenit").
Blackmore tutki 1970-luvulla parapsykologisia ilmiöitä, muun muassa ruumiistapoistumiskokemuksia vuosikausia saamatta niistä näyttöä. Blackmore on kuulunut "Skeptical Inquirer" -lehden toimittajiin vuodesta 1998.


title: Susan Blackmore

text: Blackmore harjoittaa zeniä, mutta katsoo, että ei ole buddhalainen . Blackmore on ateisti ja evoluutioteorian kannattaja, joka on arvostellut terävästi uskontoa, jota hän pitää epätotena.


title: Susan Blackmore

text: Blackmoren viimeisin kirja "Consciousness: An Introduction" (2004) on tietoisuuden tutkimusta käsittelevä oppikirja. Teoksessa Blackmore käsittelee mieli-ruumis-ongelmaa, mielen filosofiaa, jumalan olemassaoloa, kognitiivista neuropsykologiaa, kognitiotiedettä, tekoälyä, evoluutiota, älykästä suunnittelua, parapsykologiaa, muuntunutta tietoisuuden tilaa, fenomenologiaa, buddhalaisuutta ja mietiskelyä.


title: Susan Blackmore

text: Kirjassa on myös profiileja sellaisista alan uranuurtajista kuin Daniel Dennett, John Searle, David Chalmers, Patricia Churchland, Francis Crick, Antonio Damasio, V. S. Ramachandran, John Carew Eccles, Rodney Brooks, Alan Turing, Francisco Varela, René Descartes, David Hume, William James ja Buddha.


title: Bachir Gemayel

text: Bachir Gemayel (10. marraskuuta 1947 – 14. syyskuuta 1982) oli libanonilainen kristittyjen sotilaskomentaja ja poliitikko, joka valittiin presidentiksi, mutta surmattiin ennen virkaan astumista.


title: Bachir Gemayel

text: Hän oli Pierre Gemayelin, Kata'ib-puolueen eli falangistien perustajan poika. Gemayel ja isänsä olivat maroniittikristittyjä. Hän opiskeli lakia ja valtiotieteitä Beirutissa. Vuonna 1970 palestiinalaiset militantit kidnappasivat hänet hetkeksi, mikä saattoi vaikuttaa hänen vihamielisyyteensä palestiinalaisia kohtaan.


title: Bachir Gemayel

text: Vuonna 1971 hänet nimitettiin falangistien sotilassiiven tarkastajaksi. Seuraavana vuonna hän sai tutkinnon amerikkalaisesta yliopistosta Dallasista ja perusti asianajotoimiston Länsi-Beirutiin. Leipätyönsä ohella hän järjesti sotilaallisen "B.G."-ryhmän taistelemaan PLO:ta vastaan. Vuonna 1976 hänestä tuli Kata'ibin sotilasneuvoston johtaja ja hän muodosti Yhdistyneet libanonilaisjoukot taistelemaan Syyrian joukkojen miehitystä ja Syyrian kanssa liittoutuneita palestiinalaisia ja vasemmistolaisia vastaan. Vuonna 1978 hän johti voittoisaa sadan päivän sotaa syyrialaisia vastaan. Vuonna 1980 autopommi surmasi hänen vauvaikäisen tyttärensä Mayan.


title: Bachir Gemayel

text: Gemayelista tuli lähinnä kristityistä koostuneen Libanonilaisen rintaman johtaja ja hän johti 1980 ja 1981 kristittyjen joukot voittoon Zahlén taistelussa. Joukot saivat varusteita ja mahdollisesti koulutusta Israelista.


title: Bachir Gemayel

text: Kun Israelin joukot miehittivät Libanonin 1982, vaikka Gemayel ei avoimesti toiminut israelilaisten kanssa, hänen entinen yhteistoimintansa oli ainakin muslimien silmissä rasite. Vaikka hän oli ainoa ehdokas presidentinvaaleissa 23. elokuuta 1982, suurin osa muslimeista boikotoi vaalia Syyrian painostuksesta ja hänet valittiin pienimmällä enemmistöllä kautta Libanonin historian (57 ääntä 92:sta parlamentissa). Yhdeksän päivää ennen kuin hänen tuli vannoa virkavalansa, hän ja 25 muuta kuolivat pommiräjähdyksessä Kata'ibin päämajassa Achrafiehissa 14. syyskuuta. Israelin ja USA:n tiedustelupalvelujen mukaan Syyrian Hafez al-Assad määräsi salamurhan. Sabran ja Shatilan verilöylyt olivat kosto tästä surmasta ja Israelin joukot miehittivät sen johdosta myös Länsi-Beirutin.


title: Bachir Gemayel

text: Bachir Gemayelin sijaan presidentiksi nostettiin hänen vanhempi veljensä Amine Gemayel, joka hallitsi 1982–1988. Syyrian kansallissosialistisen puolueen (SSNP) jäsen Habib Tanius Shartuni tunnusti iskun ja hänet tuomittiin vankilaan, josta etenevä Syyrian armeija vapautti hänet lokakuussa 1990.


title: Bachir Gemayel

text: Mielipiteet Bachir Gemayelin vaihtelevat edelleen. Monille maroniittikristityille hän on sankari, jolle on omistettu muistosivustoja Internetissä (katso linkki alla). Toisaalta häntä pidetään Israelin armeijan pistimillä valtaan nostettuna nukkehallitsijana.


title: Härkähai

text: Härkähai ("Carcharhinus leucas") on suurikokoinen tiikerihaiden (Carcharhinidae) heimoon kuuluva rustokala.


title: Härkähai

text: Härkähai ui rannan lähellä, minkä vuoksi se on ihmiselle vaarallisin hai. Vaikka se on merikala, se uskaltautuu joskus myös järviin ja jokiin, ja sitä on kutsuttu myös jokihaiksi. Peto on havaittu noin 2 800 km:n päässä merestä Mississipillä ja 5 000 km:n päässä Amazonilla.


title: Härkähai

text: Härkähaiden poikaset aloittavat elämänsä jokisuistoissa. Siellä ne ovat muilta hailta turvassa ja uskaltautuvat mereen vasta kun ne ovat tarpeeksi isoja pitämään pedot loitolla.


title: Härkähai

text: Härkähai elää lämpimissä merissä kaikkien mantereiden rannikoilla. Se pysyy yleensä alle 30 metrin syvyydessä, ajoittain sitä on tavattu 150 metriin asti.


title: Härkähai

text: Härkähai on nimensä mukaisesti ruumiinmuodoltaan tanakka. Uros voi kasvaa kaksimetriseksi ja 90-kiloiseksi, naaras on paljon isompi: 3,5 metriä ja jopa 230 kiloa. Selkäpuoli on harmaa, vatsa valkoinen. Elinikä on alle 14 vuotta.


title: Härkähai

text: Härkähai syö melkein mitä tahansa liharavintoa: kalaa, toisia haita, rauskuja, delfiineitä, kilpikonnia, lintuja, äyriäisiä ja jopa uimassa olevia maanisäkkäitä. Härkähai ei erota ihmistä saaliseläimestä, mutta härkähaiden hyökkäykset ovat silti erittäin harvinaisia, koska ne vaativat poikkeusolosuhteita.


title: Jättiläishai

text: Jättiläishai ("Cetorhinus maximus") on maailman toiseksi kookkain hailaji. Vain valashai on sitä suurempi. Jättiläishai on ainoa Cetorhinidae-heimon elossa oleva jäsen, joskin myös kitahain on arveltu kuuluvan tähän heimoon.


title: Jättiläishai

text: Jättiläishaita tavataan kaikissa valtamerissä boreaalisilla ja lauhkeilla alueilla. Talveksi ainakin osa yksilöistä kuitenkin muuttaa trooppisille vesille.


title: Jättiläishai

text: Kaikkien aikojen suurin jättiläishai mitattiin Kanadassa vuonna 1851. Sillä oli pituutta yli 12 metriä ja painoa noin kuusitoista tonnia. Normaalisti jättiläishait jäävät 6–8 -metrisiksi; kymmenmetriset yksilöt ovat kalastuksen takia vuosi vuodelta harvinaisempia. Ulkonäöltään jättiläishait muistuttavat valkohaita. Lajit voi erottaa leuan muodosta ja kidusaukoista.


title: Jättiläishai

text:
Jättiläishai syö planktonia, jota se kerää suodattamalla jopa 2000 kuutiometriä vettä tunnissa.
Näin isolla lajilla ei luulisi olevan juuri vihollisia, mutta miekkavalas ja tiikerihai voivat käydä nuoren tai heikon yksilön kimppuun.


title: Fritjof Capra

text: Fritjof Capra (s. 1. helmikuuta 1939, Wien) on itävaltalaissyntyinen yhdysvaltalainen fyysikko, joka 1980-luvun kirjoituksissaan yritti yhdistää nykyaikaista fysiikkaa ja itämaista uskontoa. Capra on tutkinut hiukkasfysiikkaa ja systeemiteoriaa. Capra on sekä buddhalainen että katolinen kristitty.


title: Fritjof Capra

text: Hänen tunnetuimpia teoksiaan oli "Fysiikka ja tao" (1975), jossa hän pyrki vetämään yhtäläisyyksiä itämaisen ajattelun ja hiukkasfysiikan välille. Capra nojautui 1960-luvulla kehitettyyn ”kengännauhamallina” tunnettuun fysiikan hiukkaskuvaukseen, joka hylättiin pian keksimisensä jälkeen. Capra julisti, että ”länsimainen, mekanistinen” kuva luonnon peruspalikoista oli hylättävä. Hänen esittämistään ja niitä lähellä olevista opeista on käytetty nimitystä kvanttimystiikka.


title: Fritjof Capra

text:
Capraa on kritisoitu hänen oman lausumansa pohjalta, jonka mukaan fysiikka ei tarvitse mystisyyttä eikä mystisyys fysiikkaa, mutta ihminen tarvitsee molempia. Kriitikoiden mielestä mystinen kokemus selittyy psykologialla eikä kytkeydy fysiikkaan.
Vanhan ajan kiinalaiset ja intialaiset eivät tienneet nykyfysiikasta mitään. Joitain yhteisiä nimittäjiä fysiikan ja
muun maailman olioilla voi olla, esimerkiksi syntyminen ja katoaminen kuuluu kaikkeen olevaiseen tai suureen osaan olevaisesta.
Vuonna 1982 Capran lausuman mukaan fysiikan kehitys 1970-luvulla ja 1980-luvulla ei ollut kumonnut hänne teoriaansa. Capran mukaan myöskään yksi nykyfysiikan suurimmista läpimurroista, kvanttiväridynamiikka ei ollut onnistunut teoria.


title: Karhunvatukka

text:
Karhunvatukka ("Rubus fruticosus") on vatukoihin kuuluva kasvi. Se tuottaa mustia marjan tapaisia hedelmystöjä, jotka koostuvat monesta pienestä yhteen kasvaneesta luumarjasta.
Karhunvatukoita on monia eri lajikkeita ja lukuisia eri lajeja, jotka muistuttavat toisiaan. Suomessa useimmat lajikkeet menestyvät vain eteläisessä osassa maata, ja niitä kasvatetaan usein kasvihuoneissa. Siperialainen karhunvatukka löydettiin Venäjältä 1980-luvulla, ja se on otettu lisäykseen, ja sitä on saatavilla. Se menestyy jopa V-vyöhykkeellä taimistojen mukaan. Karhunvatukka on erittäin piikkinen, ja kasvaa korkeammaksi kuin tavallinen vadelma ("Rubus idaeus").


title: Karhunvatukka

text: Karhunvatukkaa voidaan kasvattaa sekä aurinkoisella että osittain varjoisella paikalla, mutta paikan tulee olla lämmin ja suojassa kovilta tuulilta. Kasvualustan tulee olla multava, kosteutta pidättävä ja hapan. Karhunvatukan kukat pölyttyvät omalla siitepölyllään, joten sitä voidaan istuttaa vaikkapa vain yksi taimi.. Se muistuttaa köynnöstä, ja se tuetaankin usein esimerkiksi säleikön. Karhunvatukkaa tuetaan sitomalla se paaluihin ja lankoihin siten, että kasvavat uusiutumisversot tulevat erilleen marjovista varsista. Tämä menettely estää tautien leviämistä ja helpottaa hoitoa. Sadonkorjuun päätyttyä kaikki marjoja kantaneet varret leikataan maata myöten.


title: Karhunvatukka

text: Karhunvatukan suuret ja makeat marjat sopivat useisiin käyttötarkoituksiin. Karhunvatukan lehdistä tehdään teetä.


title: Karhunvatukka

text: Varsinkin Yhdysvalloissa on kehitetty erilaisia vatukkalajien risteymiä; esimerkiksi ulkomailla paljon viljelty boysenmarja on samaa alkuperää. Vatukoita on tutkittu Suomessakin esimerkiksi 1980-luvulla, kun professori Peter Tigerstedt on koonnut viljelyaineistoa ja tutkinut risteytysmahdollisuuksia.


title: Karhunvatukka

text: Vaihtoehtoinen suomenkielinen nimitys on poimuvatukka.


title: Tavaravaunu

text: Tavaravaunu on rautateiden tavarankuljetukseen tarkoitettu, tavarajunissa käytettävä vaunu.


title: Pyhä Sakarias

text: Pyhä Sakarias (k. 752)"The Book of Saints", s. 588. oli paavina 3. joulukuuta 741 – 15. maaliskuuta 752. Hän tuli kreikkalaissyntyisestä perheestä San Severinosta Calabriasta ja vaikuttaa olleen läheisissä väleissä Gregorius III:n kanssa. Hän oli taitava ja hienovarainen diplomaatti. Sakariaan ja pyhän Bonifatiuksen välistä kirjeenvaihtoa on säilynyt paljon, ja se osoittaa, miten paljon paavi vaikutti tapahtumiin Saksan ja Ranskan kuningashuoneissa.


title: Pyhä Sakarias

text: Vakiinnuttaakseen kristinuskon asemaa Roomassa Sakarias rakennutti kirkon pakanallisen Minervan temppelin paikalle lähelle Pantheonia.


title: Maalaiskiaiset

text: Maalaiskiaiset ovat sukupuuttoon kuolleita laiskiaisiin (Folivora) kuuluvia nisäkkäitä, jotka ovat sukua nykyisille puissa eläville laiskiaislajeille. Maalaiskiaisia esiintyi Pohjois- ja Etelä-Amerikan mantereilla. Siellä niistä kehittyi jättiläismäisiä maanisäkkäitä kuten jättiläislaiskiainen eli "Megatherium". Maalaiskiaiset elivät maassa ja liikkuivat neljällä raajalla. Maalaiskiaiset eivät ole todellinen taksonominen ryhmä, sillä osa niistä on läheisempää sukua kaksivarvaslaiskiaisille kuin toisille maassa eläneille laiskiaisille.


title: Maalaiskiaiset

text: Mantereelta maalaiskiaiset kuolivat sukupuuttoon viimeisen jääkauden lopussa, mutta viimeiset maalaiskiaiset elivät Haitin ja Kuuban saarilla vielä 1550-luvulla.


title: Kadrina

text: Kadrina () on kunta ja pienkauppala Länsi-Virumaan maakunnassa, Virossa. Kunnassa on noin 5 000 asukasta.


title: Kadrina

text: Kunnan pohjoisosan poikki ja Viitnan kylän pohjoispuolitse kulkee valtatie 1 Tallinnasta Narvaan ja edelleen Pietariin.


title: Kadrina

text: Kunta koostuu 39 kylästä sekä Huljan ja Kadrinan pienkauppaloista ("alevik"). Kunnan keskuksessa, Kadrinan pienkauppalassa on asukkaita noin 2 600, Huljassa noin 600, Kihleveressä noin 200, Vohnjassa noin 200, ja Viitnan kylässä noin 100 asukasta.


title: Kadrina

text: Vuoden 2011 väestönlaskennan mukaan Kadrinan kunnassa oli 4 902 asukasta, joista 4 617 (94,2 %) oli virolaisia, 183 (3,7 %) venäläisiä ja 99 (2,0 %) muita kansallisuuksia.


title: Kadrina

text: Kunta rajoittuu pohjoisessa Lahemaan kansallispuistoon, puiston opastuskeskus sijaitsee Viitnassa.


title: Kadrina

text: Alkuperäinen puinen kirkko oli rakennettu ilmeisesti 1200-luvulla, ja se oli pyhitetty Pyhälle Katriinalle, jonka nimestä kunnan nimikin tulee.


title: Kadrina

text: Kivikirkon rakentaminen aloitettiin 1400-luvulla. Kirkon rakentamisessa on huomioitu puolustautumistarpeet paksuine muureineen, korkealla olevine kapeine ikkunoineen ja holvin päälle tehdyn piilopaikan kera. Kirkon länsitorni valmistui vasta 1684, ja nykyinen 46 metriä korkea torni 1960-luvun alussa.


title: Kadrina

text: Viron kuuluisimpia tienvarsikrouveja ja kestikievareita ("kõrts" on suomeksi kapakka), pitkä ja komea hirsirakennus valmistui 1802. Kievarissa on kahvila ja ravintola, restauroitu vuonna 1978. Kievari tuhoutui tuhopoltossa lähes täysin 1989, ja nykyinen kopio alkuperäisestä on valmistunut 1993. Kestikievari sijaitsee valtatie 1:n varrella.


title: Kadrina

text: Viron kansalliseepoksen Kalevipoeg kirjoittaja Friedrich Reinhold Kreutzwald oli kotoisin Kadrinan Jõeperen kylästä.


title: Gregorius III

text: Gregorius III (k. 741) oli paavina 18. maaliskuuta 731 – 28. marraskuuta 741. Hän oli syntyjään syyrialainen. Hänen samoin kuin hänen edeltäjänsä aikana suhtautuminen ikonoklasmiin jakoi kirkkoa. Gregorius vetosi heti valituksi tultuaan Bysantin keisari Leo III:een, jotta tämä lieventäisi näkemyksiään. Kun keisari ei taipunut, paavi kutsui koolle kirkolliskokouksen, joka julisti kuvainraastajat kirkonkiroukseen. Gregorius III on julistettu katolisen kirkon pyhimykseksi.


title: Gregorius III

text: Gregorius III:n jälkeen seuraava ei-eurooppalainen paavi oli vasta Franciscus, joka valittiin vuonna 2013.


title: Pyhä Gregorius II

text: Pyhä Gregorius II (669–731)The Book of Saints: 253. oli paavina 19. toukokuuta 715 – 11. helmikuuta 731. Hän oli syntyjään roomalainen. Hän julisti Leo III Isaurialaisen kirkonkiroukseen ikonoklasmin takia ja aloitti näin levottomuuksien sarjan, joka haittasi suuresti tulevien paavien valtaa.


title: George Adamski

text: George Adamski (17. huhtikuuta 1891 – 23. huhtikuuta 1965) oli puolalaissyntyinen yhdysvaltalainen kirjailija, joka tuli tunnetuksi matkakuvauksistaan lentävien lautasten kyydissä, tarinoista matkoistaan Marsiin ja Venukseen sekä esittelemistään lentävien lautasten kuvista. 1930-luvulla Adamski muun muassa perusti Kaliforniaan esoteeris-kristillisen luostarin.


title: George Adamski

text: Adamski syntyi Puolassa, mutta muutti New Yorkiin alle kaksivuotiaana.


title: George Adamski

text: Adamski tuli tunnetuksi yhdessä Desmond Leslien kanssa kirjoittamansa kirjan "Flying Saucers Have Landed" (1953) ansiosta. Kirjassa oli myös kuvia lentävistä lautasista. Alunperin Adamskin oli tarkoitus julkaista scifi-kirjoja. Ensimmäinen hänen nimissään julkaistu oli Lucy McGinnisin haamukirjoittama "Pioneers of Space"  vuodelta 1949. Vuonna 1955 ilmestynyt mutta totena esitetty "Olen ollut lentävällä lautasella" on olennaisesti sama tarina.


title: Myyrämies

text: Myyrämies (oikealta nimeltään Harvey Rupert Elder) on Marvel-kustantamon luoma superroisto. Hahmon loivat Stan Lee ja Jack Kirby. Myyrämiehen ensiesiintyminen oli yhdysvaltalaisen Fantastic Four -lehden numerossa 1 (1961). Suomessa Myyrämies esiintyi ensimmäisen kerran Mail-Man Ky:n julkaiseman Ihmeneloset-lehden ensimmäisessä numerossa (1982).


title: Myyrämies

text: Myyrämiehellä ei ole yliluonnollisia kykyjä. Hän on kuitenkin erittäin nerokas, ja on maanalaisista piilopaikoista löytänyt ihmisen tietotason ylittäviä muinaisia laitteita. Myyrämies kykeni opettelemaan näiden outojen koneiden käytön ja tutustui ihmisen käsityksen yli meneviin tieteisiin.


title: Myyrämies

text: Vaikka Myyrämies on liki sokea, hänen muut aistinsa ovat kuitenkin korostuneet kompensoimaan visuaaliset aistit. Myyrämiehen tarkentuneet aistit ovatkin melkein samaa mittaluokkaa Daredevilin kanssa. Myyrämies tuntee lisäksi maanalaisen maailman kuin omat taskunsa ja kykenee hallitsemaan valtakuntansa hirviöitä.


title: Myyrämies

text: Myyrämies taistelee miltei kaksimetrisen sauvansa avulla (sauvat ovat yleensä tehdyt joko puusta tai alumiinista). Hänen sauvassaan piilee runsaasti kätkettyä aseistusta. Kaikki sauvat sisältävät biometrisen lukon joka estää ketään muuta kuin Myyrämiestä käyttämään niitä.


title: Myyrämies

text: Hän on itse kehitellyt taistelutyylin joka muistuttaa bōjutsua. Huolimatta pienestä koostaan ja heikkouksistaan Myyrämies on taitava lähitaistelija. Myyrämies komentaa myös maanalaisten olentojen armeijaa, lukemattomia moloideja ja muita hirviöitä.


title: Myyrämies

text: Moloidit ovat Deviaanien luomia olentoja. Maanalaisen maailman olennoista moloidit ovat heikoimpia mutta niiden määrä kompensoi voiman puutteen. Deviaanit eivät arvostaneet henkisesti ja fyysisesti rajoittuneita luomuksiaan ja yrittivät tuhota ne kaikki.


title: Myyrämies

text: Nykyään moloidit palvelevat herraansa Myyrämiestä ja ovat yrittäneet useasti tuhota Ihmeneloset. Tyrannoidit taas ovat normaaleista moloideista poikkeava lahko, joka palvelee toista maanalaista diktaattoria Tyrannusta.


title: Myyrämies

text: Myyrämiehen silmät ovat erittäin herkät valolle. Normaali huonevalaistus saa hänet hetkellisesti sokeaksi ja vaurioittaa hänen silmiään. Heikkouttaan vastaan Myyrämies on kehitellyt erityiset silmälasit, jotka himmentävät valon hänelle sopivaksi. Lasit myös tehostavat valoa pimeissä paikoissa, jolloin Myyrämies voi nähdä pimeässäkin.


title: Myyrämies

text: Ultimate Marvel -jatkumossa Myyrämies on Baxter Buildingissa työskentelevä tiedemies tohtori Arthur Molekevic. Lempinimensä Myyrämies hän sai opiskelijoilta. Tohtori Molekevic erotettiin kuitenkin hänen yritettyään luoda elämää. Katkeroituneena Myyrämies pakeni maan alle luotujen moloidiensa kanssa. Täältä hän löysi muinaista tekniikkaa ja aikoi valloittaa maailman, mutta Ihmeneloset pysäytti hänet.


title: Myyrämies

text: Ultimate Myyrämies muistuttaa fyysisesti alkuperäistä, mutta on raskasrakenteisempi ja kärsii pahasta ihosairaudesta.


title: Kabbalah Centre

text: The Kabbalah Centre on kiistelty, Kaliforniasta Yhdysvalloista lähtöisin oleva organisaatio joka opettaa juutalaisen mystiikan, kabbalan, uudelleentulkintaa. Kabbalah Centren puolustajat kertovat sen opettavan kabbalan perusasiat kuten organisaation perustaja Philip Berg on ne ymmärtänyt. Sen arvostelijoiden mielestä kyseessä on kuitenkin rikkaita julkisuuden henkilöitä rahastava liike, jonka johtajat ovat karismaattisia.


title: Kabbalah Centre

text: Philip Berg ja hänen vaimonsa Karen Berg perustivat vuonna 1984 ensimmäisen Kabbalah Centren Los Angelesiin. Karen ja parin yhteiset pojat Yehuda ja Michael toimivat lahkon johtajina. Kabbalah Centrellä on maailmalla yli 50 toimipistettä, muun muassa New Yorkissa, Torontossa ja Lontoossa.


title: Kabbalah Centre

text: Perinteistä kabbalaa opiskellaan Tanakhia ja Midrašia opiskelleen opettajan johdolla. Opettajaa tarvitaan, koska useita asioita on selitetty sanoin, jotka vaativat laajaa juutalaista tietämystä.


title: Kabbalah Centre

text: Organisaatio opettaa kabbalistista Klipot-oppia. Perusajatuksena on, että jokaisella on suora ja selvä yhteys ylempään, henkisen "Valon" maailmaan (Valo eli Ein Sof on kabbalan ja juutalaisuuden jumala), mutta yhteys on tukkeutunut. Tukkeutumisen syynä on Klipot, joka rajoittaa hengellisen energian pääsyä fyysiseen kehoon. Opiskelemalla kabbalaa ja meditoimalla Klipot saadaan poistettua – väkivalta ja huono käytös vahvistavat Klipotia. Kabbalah Centre opettaa, että jokaisella ihmisellä on mahdollisuus päästä Jumalan kaltaiseksi jäljittelemällä luojaansa.


title: Kabbalah Centre

text: Kabbalah Centre uskoo vahvasti astrologiaan ja eläinrataan.


title: Kabbalah Centre

text: Organisaatio opettaa, että myös Jeesus oli kabbalisti, ja hänen opetuksensa olivat todellisuudessa kabbalistisia opetuksia. Kabbalah Centre viittaa Uuteen Testamenttiin, josta sen mukaan löytyy kabbalan opetuksia. Kabbalistit uskovatkin että kristinusko ja islam syntyivät kumpikin väärinymmärryksen vuoksi.


title: Kabbalah Centre

text: Valo tai Luoja hallitsee maailmankaikkeutta kaikkiolevalla läsnäolollaan, joten kaikella tapahtuvalla on syynsä. Valinnan vapaus on näin ollen tietyn tason harha, ihmisen tehdessä valinnan siihen vaikuttavat hänen aikaisemmat kokemuksensa. Kabbalan Tooran tulkinnassa keskeisenä on reinkarnaation käsitys, jonka mukaan ihminen korjaa elämiensä aikana omaa pahuuttaan. Paha ei ole persoonallinen olento, joka taistelee hyvää vastaan, vaan ihmisen oma ego ja pelko, josta ihmisen on korjauduttava Luojan kaltaiseksi.


title: Kabbalah Centre

text: Poplaulaja Madonna ja hänen ex-miehensä Guy Ritchie ovat saaneet paljon huomiota alkamalla opiskella kabbalaa rabbin johdolla. Madonna ei enää esimerkiksi konsertoi kabbalistisena pyhäpäivänä, perjantai auringonlaskusta lauantain auringonlaskuun (shabat), ja pitää ranteessaan punaista nauhaa suojautuakseen pahalta silmältä. Myös Demi Moore, Britney Spears, Mick Jagger, Lindsay Lohan, Donna Karan ja Ashton Kutcher ovat opiskelleet kabbalaa. Britney Spears kuitenkin jätti kabbalan keväällä 2006 saatuaan lapsen.


title: Kabbalah Centre

text: Lokakuussa 2005 Kabbalah Centren johtaja pidätettiin Tel Avivissa Israelissa huijauksesta epäiltynä. Hän oli kiristänyt jopa 60 000 dollaria syöpään sairastuneelta naiselta luvaten syövän parantuvan lahjoituksen jälkeen. Nainen kuitenkin kuoli, ja hänen perheensä ajautui puille paljaille.


title: Kabbalah Centre

text: Aiemmin Lontoon Kabbalah Centren johtaja Eliyahu Yardeni oli BBC:lle antamassaan haastattelussa väittänyt holokaustin olleen juutalaisten itsensä syy. Yardenin mukaan juutalaiset eivät lähestyneet Valoa, koska Klipot esti heitä eivätkä he etsineet apua kabbalan opetuksista.


title: Riia-Rosa Koskelainen

text: Riia-Rosa Koskelainen (s. 4. toukokuuta 1987) on suomalainen uimari, joka edustaa Cetus-uimaseuraa. Koskelainen on edustanut Suomea Suomi–Viro-maaottelussa useampaan kertaan. Hän oli myös mukana Budapestin EM-uinneissa, Helsingissä LREM-uinneissa vuonna 2006 ja pitkän radan Euroopan mestaruuskilpailuissa Eindhovenissa 2008. Hänen päälajinsa on 50 metrin selkäuinti.


title: Vihula

text: Vihula () oli kunta Länsi-Virumaan maakunnassa, Virossa. Vuoden 2017 kuntauudistuksessa Vihulan ja Haljalan kunnat yhdistettiin uudeksi Haljalan kunnaksi.


title: Vihula

text: Kunnan asukasluku oli 1 925 (2010), pinta-ala 364,28 neliökilometriä ja asukastiheys 5,3 asukasta neliökilometrillä. Se sijaitsi Länsi-Virumaan pohjoislaidalla rajoittuen Suomenlahteen.


title: Vihula

text: Kunnassa oli rantaviivaa noin 100 kilometriä. Lahemaan kansallispuisto käsitti 60 % kunnan pinta-alasta, ja 70 % pinta-alasta oli metsää.


title: Vihula

text: Vihulan alueella sijaitsivat Palmsen, Sagadin ja Vihulan kartanot sekä Toolsen linnan rauniot. Altjan kylä on parhaiten säilynyt vanha rantakylä Lahemaan alueella.


title: Vihula

text: Vuoden 2011 väestönlaskennan mukaan Vihulan kunnassa oli 1 603 asukasta, joista 1 566 (97,7 %) oli virolaisia, 18 (1,1 %) venäläisiä ja 18 (1,1 %) muita kansallisuuksia.


title: Suuri Amerikan eläimistövaihto

text: Suuri Amerikan eläimistövaihto tapahtui noin 3,5–2,5 (ehkä 2,7) miljoonaa vuotta sitten, kun Panamankannas nousi merestä tulivuorenpurkausten takia luoden maayhteyden Pohjois-Amerikan ja Etelä-Amerikan välille, jolloin eläinlajit pääsivät siirtymään mantereelta toiselle. Samanlaisia eläimistönvaihdoksia on tapahtunut muissakin tapauksissa, esimerkiksi Intian mantereen törmättyä Euraasian mantereeseen. Eläimistönvaihdoksen seurauksena noin puolet Etelä-Amerikan eläimistä on pohjoisamerikkalaista alkuperää.


title: Suuri Amerikan eläimistövaihto

text: Etelä-Amerikaan alkoi tulla lajeja jo myöhäisoligoseenilla noin 30 miljoonaa vuotta sitten eoseeni ja oligoseeni-ajoilla, hyppimällä saarelta saarelle muun muassa tulvien merelle ajamien ajopuiden mukana. Tällä tavoin siirtyi lähinnä pieniä jyrsijöitä. Nämä jyrsiät korvasivat Etelä-Amerikassa jo olleiden pienien pussieläinten ekologisia lokeroita ja alkoivat kehittyä itsenäisesti uusiksi lajeiksi. Tällaisia lajeja ovat muun muassa chinchilla ja vesisika. Hieman myöhemmin eli noin 25 miljoonaa vuotta sitten Etelä-Amerikkaan saapuivat myös kädelliset. Näiden kaikkien lajien uskotaan tulleen Afrikasta. Ensimmäisiä Pohjois-Amerikasta tulleita eläimiä olivat tiettävästi puolikarhut, jotka saapuivat Etelä-Amerikkaan noin 7 miljoonaa vuotta sitten. Etelä-Amerikassa kehittyi itsenäisesti uusia puolikarhuihin kuuluneita lajeja, mutta ne katosivat myöhemmin. Puolikarhujen jälkeen Etelä-Amerikkaan saapuivat muun muassa pekarit ja haisunäädät.


title: Suuri Amerikan eläimistövaihto

text: Panamankannasta pitkin alkoi levitä lajeja sekä pohjoiseen että etelään sen muodostuttua noin 3 miljoonaa vuotta sitten. Pohjois-Amerikasta tuli kasvinsyöjistä esimerkiksi kameleita, tapiireja, norsuja ja hevosia. Lihansyöjistä Etelä-Amerikkaan levisivät muun muassa sapelihammaskissat, koirat ja karhut. Etelä-Amerikasta pohjoiseen levisivät esimerkiksi maalaiskiaiset, glyptodontit, vyötiäiset ja nyt jo hävinneet notoungulata-lahkon lajeja. Lajienvaihdossa pohjoisesta etelään levittäytyneet lajit osoittautuivat menestyksekkäämiksi kuin etelästä pohjoiseen levittäytyvät. Etelästä pohjoiseen menestyksekkäästi siirtyneet lajit eivät eriytyneet paljoa eteläisistä kantamuodoistaan, kun taas pohjoisesta tulleet eriytyivät tehokkaasti. Monet eteläamerikkalaiset lajit hävisivät kun taas pohjoisamerikkalaisten lajien ei tiedetä hävinneen etelästä saapuneen kilpailun tuloksena. Eteläamerikkalaisten lajien tappio koski paljolti myös paikallisia istukkanisäkkäitä. Parhaiten Etelä-Amerikan lajeista pärjäsivät opossumit, vyötiäiset ja piikkisiat, jotka levisivät suureen osaan Pohjois-Amerikkaa, ja joita tavataan siellä vieläkin. Ainoat suuret etelästä pohjoiseen levinneet petoeläimet olivat hirmulinnut, muut Etelä-Amerikan suuret petoeläimet kuten Borhyaena ja Thylacosmilus hävisivät kilpailussa pohjoisesta tulleille pedoille.


title: Konstantinus (paavi)

text: Konstantinus oli paavina 25. maaliskuuta 708 – 9. huhtikuuta 715. Hän oli sukujuuriltaan syyrialainen. Vuosina 710–711 hän oli Konstantinopolissa keisari Justinianus II:n kutsusta. Tämä halusi sovitella vuoden 692 kirkolliskokouksen jälkeen nousseita erimielisyyksiä idän ja lännen kirkkojen välillä. Konstantinus nimesi pääneuvottelijaksen Gregoriuksen, josta tuli myöhemmin paavi Gregorius II. Jonkinlainen konsensus saavutettiinkin, mutta Justianus kuoli pian neuvottelujen päätyttyä. Uusi keisari oli monotelitismin kannattaja.


title: Johannes VII

text: Johannes VII oli paavina 1. maaliskuuta 705 – 18. lokakuuta 707. Hän oli syntyperältään kreikkalainen ja kotoisin Calabriasta. Hän oli hyvissä väleissä langobardien kanssa, jotka tuohon aikaan hallitsivat suurta osaa Italiasta.


title: Johannes VI

text: Johannes VI oli paavina 30. lokakuuta 701 – 11. tammikuuta 705. Hän oli syntyperältään kreikkalainen. Hän avusti Bysantin keisari Justinianus II:n eksarkkia Italiassa, ja esti tätä käyttämästä väkivaltaa roomalaisia kohtaan. Osaksi suostuttelemalla, osaksi lahjomalla hän sai myös Beneventon ruhtinaan vetäytymään keisarikunnan mailta.


title: Palmsen kartano

text: Palmsen kartano () sijaitsee Vihulan kunnassa Viron Länsi-Virumaalla.


title: Palmsen kartano

text: Palmse on Viron tunnetuin kartano, joka kuului alun perin Tallinnan sisterssiläiselle Mikaelin nunnaluostarille.


title: Palmsen kartano

text: Vuosina 1676–1922 kartanoa hallinnoi von der Pahlen-suku, ja vuodesta 1972 kartano on ollut osa Lahemaan kansallispuiston aluetta.


title: Palmsen kartano

text: Päärakennuksen suunnitteli arkkitehti Jakob Stael von Holstein 1690 - luvulla. Se kärsi suuria tuhoja suuren pohjan sodan aikana ja kunnostettiin vuoteen 1730 mennessä Arend Dietrich von der Pahlenin johdolla. Nykyinen barokkityylinen ilme on peräisin vuosien 1782–1785 rakennustöistä.


title: Lundqvistin liiketalo

text: Lundqvistin liiketalo on Helsingissä Kluuvin kaupunginosassa Aleksanterinkadun ja Mikonkadun kulmassa sijaitseva liikerakennus. Lundqvistin talo sijaitsee Hamsterin korttelissa osoitteessa Mikonkatu 5 - Aleksanterinkatu 13. Rakennuksessa on nykyisin Aleksi 13 -tavarataloketjun päätavaratalo.


title: Lundqvistin liiketalo

text: Talo valmistui vuonna 1900 ja sen suunnitteli arkkitehti Selim A. Lindqvist. Sen tilalta purettiin kaksikerroksinen Lundqvistin puutalo. Sanotaan, että Lundqvist sai tontin ilmaiseksi sillä ehdolla, että hän rakentaisi paikalle ensin puutalon ja myöhemmin kivirakennuksen. Lundqvistin talo voidaan ensimmäisenä liikerakennuksena Suomessa rinnastaa Chicagon koulukunnan luomuksiin. Sen kantava runko ja jugend-tyyliset julkisivut on erotettu toisistaan. Lindqvist suunnitteli rakennuksen yhdessä rakennusmestari Elia Heikelin kanssa, ja se perustui uusien materiaalien eli raudan ja betonin käytölle. Talon rakenneratkaisut ovat innovatiivisia ja muodostavat vastakohdan kadun toisella puolella olevalle Pohjolan talolle, joka valmistui samaan aikaan mutta on Lundqvistin talosta poiketen linnamainen ja jyhkeä. Sisätiloja valaisevat suuret ikkunat, ja pohjaratkaisu on muunneltava, sillä kantavia seiniä on vain porrashuoneiden yhteydessä ja talon muissa osissa on kantavina rakenteina käytetty valurautapylväitä. Kattosiluetti on rikas ja julkisivu on verhoiltu punatiilillä ja graniitilla. Julkisivun "Kehruu ja metsästys" -aiheiset veistokset laati Robert Stigell.


title: Lundqvistin liiketalo

text: Rakennukselle tehtiin kovakourainen peruskorjaus vuonna 1981. Rakennuksen edistyksellistä suunnittelua edustanut kantava runko korvattiin uudella, ja ullakkokerrokseen puhkaistiin uusia ikkunoita.


title: Sagadin kartano

text: Sagadin kartano () sijaitsee Haljalan kunnassa Länsi-Virumaalla Pohjois-Virossa. Vuodesta 1987 kartano on ollut Viron metsähallituksen hallinnassa.


title: Sagadin kartano

text: Ensimmäinen maininta kartanosta on vuodelta 1449. Vuoteen 1687 asti kartanon omistajia olivat Risebieter-, von dem Berge- ja Duwal-suvut, joiden jälkeen kartanon osti Gideon von Fock. Hänen sukunsa omistuksessa Sagadi pysyi lähes tauotta aina vuoteen 1919. Vuosina 1920–1974 kartanon päärakennuksessa oli koulu.


title: Sagadin kartano

text: Fockien aikana kartanossa tehtiin suuria rakennustöitä. Vuosina 1749–1753 valmistui yksikerroksinen herrastalo, jonka julkisivu on Virossa harvinaista rokokoo-tyyliä. Vuonna 1793, Gideon Ernst von Fockin aikoina, päärakennusta laajennettiin siipien suuntaisesti ja sen julkisivu uusittiin uusklassiseen tyyliin. Vuonna 1894 takapuolelle rakennettiin parveke, jonka tyyli on uusrenessanssia. Talon edessä olevan aukion reunoilla olevat sivurakennukset ovat peräisin 1800–1900-lukujen vaihteesta.


title: Sagadin kartano

text: Viron tasavallassa tehtiin vuonna 1919 maareformi. Kartanonherra Ernst Fock jäi kuitenkin kartanoon vuokralle, kunnes hän muutti perheineen Saksaan vuonna 1939. Maareformin yhteydessä kartanon herrastaloon sijoitettiin vuonna 1920 koulu, joka toimi vuoteen 1974 asti.


title: Sagadin kartano

text: Vuonna 1977 Rakveren metsätalouslaitos aloitti kymmenen rakennuksen entisöintityöt, jotka kestivät vuoteen 1987. Niiden aikana rakennettiin vanhojen talojen raunioille uusia taloja. Sisustusarkkitehtina oli Leila Pärtelpoeg, joka pyrki säilyttämään vanhan aikakauden hengen ja suunnitteli taloon uusvanhat huonekalut. Lisäksi antiikkihuonekaluja ostettiin eri puolilta Viroa. Huoneiden kattomaalaukset entisöitiin ja ensimmäinen kerros entisoitiin vanhan kartanon 1800–luvun tyyliin. Toiseen kerrokseen perustettiin metsäalan museo. Sagadin kartanossa oli parhaimmillaan 52 rakennusta, joista osa on tuhoutunut. Osa on rakennettu uudestaan ja vanhat rakennukset on entisöity, ja noin 30 rakennusta on edelleen pystyssä.


title: Sagadin kartano

text: Vuodesta 1987 Sagadin kartano on ollut Viron metsähallituksen (, RMK) hallinnassa. Metsäkeskuksessa on ollut muun muassa hotelli, matkustajakoti ja ravintola. Lisäksi siellä pidetään luontokoulua. Päärakennuksessa on kartanomuseo. Viron metsämuseo on kartanon vaunuvajassa.


title: Sagadin kartano

text: Sagadin kartanossa on ranskalaistyylinen puisto, jossa on lampi. Puiston perusti kartanonrouva Eleonore Marie von Fock vuonna 1749. Vuonna 1790 sitä laajennettiin ja muutettiin englantilaistyyppiseksi metsäpuistoksi. Puistossa kasvaa jopa kynäjalava ja tammia, jotka ovat 33 metriä korkeita ja täten korkeimmat Virossa. 1980-luvulla aloitettujen kunnostustöiden yhteydessä puistoa kunnostettiin ja entisen hedelmätarhan tilalle perustettiin vuonna 1985 arboretum, jossa kasvaa yli sata puu- ja pensalajia. Arboretumin alue on 5,1 hehtaaria ja sinne istutetut ulkomaiset lajit ovat suvuittain ja opastauluin varustettuja.


title: Marketta Kitkiöjoki

text: Marketta Kitkiöjoki (s. 1957 Kajaani) on Sysmän kunnanjohtaja. Kitkiöjoki valittiin Sysmän kunnanjohtajaksi vuonna 2006, sitä ennen hän oli Suomenniemen kunnanjohtaja.


title: Nikolaos Ihmeidentekijä

text: Pyhä Nikolaos Ihmeidentekijä () eli Pyhä Nikolaus (; ) (n. 270 – n. 342) oli Myran piispa ja hänet on nimitetty pyhimykseksi niin katolisen kuin ortodoksisenkin kirkon piirissä. Nikolaos on osaltaan ollut antamassa hahmoa modernille Joulupukille.. Pyhä Nikolaos on monien maiden ja kaupunkien suojeluspyhimys, lisäksi muun muassa merenkävijöiden, kalastajien, asianajajien, apteekkarien, oikeusmurhien uhrien ja lapsien suojeluspyhimys. Keskiajalla hänen luunsa ryöstettiin Turkista Italiaan.


title: Nikolaos Ihmeidentekijä

text: Nikolaoksen elämästä tiedetään vähän. Legendan mukaan hän syntyi Lyykian Patarassa, nykyisessä Turkissa 200-luvun lopulla, vuosien 261 ja 280 välillä. Rooman valtakunta kulki jo kohden loppuaan; jatkuvat sodat, valtaliitot ja vallanpitäjien rapistuva moraali tekivät elämästä vaarallisen. Nikolaoksen isä Theophanes ja äiti Nonna menehtyivät ruttoon. Teini-ikäinen Nikolaos peri kuitenkin suuren omaisuuden ja hänen kasvatusisäkseen tuli hänen setänsä, joka toimi luostarin esimiehenä. Kasvattipojasta tuli luostariveli, mutta ei munkkia. Myra oli tuon ajan mahtikaupunkeja. Siellä oli vieraillut Rooman keisari Hadrianus ja myös apostoli Paavali matkallaan Roomaan tuomittavaksi. Nikolaos toimi juuri tuolla alueella Lyykiassa, nykyisen Lounais-Turkin Antalyan alueella Demren, silloisen Myran, piispana noin 300. Keisari Diocletianus 300-luvun taitteessa käynnisti viimeiset kristittyjen vainot ja Nikolaos joutui lähtemään maanpakoon. Kahdeksan vuotta myöhemmin vuonna 313 hän palasi virkaansa, kun keisari Konstantinus I Suuri palautti kristityille kansalaisoikeudet. Nikolaos auttoi nälänhädän uhreja mm. vehnää jakamalla.


title: Nikolaos Ihmeidentekijä

text: Nikolaos osallistui ensimmäiseen ekumeeniseen kirkolliskokoukseen Nikeassa vuonna 325 ja puolusti kristinuskon pyhää kolminaisuutta. Hänen aikaansaannostaan ilmeisesti oli, että kristillinen kolminaisuusoppi virallistettiin ja sen kyseenalaistanut areiolaisuus hylättiin harhaoppina. Nikolaosta ei mainita Nikean kokouksen piispojen listassa, mutta kuitenkin arvellaan, että hän oli yksi 318 osanottajasta sekä perimätiedon että eräiden asiakirjalähteiden mukaan. Nikolaoksen kuolinpäivänä pidetään 6. joulukuuta 343.


title: Nikolaos Ihmeidentekijä

text: Pyhimystarinan mukaan Pyhän Nikolaoksen elämään liittyivät jo varhain erilaiset salassa tehdyt hyvät teot, joilla hän auttoi ongelmissa olevia ihmisiä.


title: Nikolaos Ihmeidentekijä

text: Itäisen kirkon alueella Nikolaoksen pyhimyskultti oli vakiintunut jo 500-luvulla, ja 800-luvulla hän oli idässä Neitsyt Marian jälkeen kunnioitetuin pyhä henkilö. Länteen kultti levisi samalla vuosisadalla Johannes Diaconuksen kirjoitettua Nikolaoksen legendan elämäkerran "Vita S. Nikolai". Kultti levisi voimakkaasti kun Nikolaoksen ruumis siirrettiin Myrasta Etelä-Italiaan Barin kaupunkiin vuonna 1087 turvaan muslimivalloittajilta. Haudan suojaksi rakennettu kirkko valmistui 1095. Hautaa vartio viikinkitaustaisten varjaagien vartiosto.


title: Nikolaos Ihmeidentekijä

text: Legendan mukaan Nikolaos kohdisti paljon huomiota lapsiin, jonka vuoksi häntä pidettiin keskiajalla lasten suojelijana. Esimerkiksi Hollannissa lapsille jaettiin lahjoja Nikolaoksen päivänä 6. joulukuuta. Tapa levisi hollantilaisten protestanttien mukana Pohjois-Amerikkaan, jossa vuosisatojen kuluessa Nikolaoksen legendasta muodostui yhdysvaltalainen joulupukki-hahmo, . Nimensä Santa Claus sai hollannin "Sinterklaas"-nimestä, joka puolestaan polveutui Nikolaoksesta.


title: Nikolaos Ihmeidentekijä

text: Euroopassa puolestaan Martti Luther halusi korvata mielestään liian paavillistuneen Nikolaoksen juhlan, ja kehitti jouluaatoksi "Christkind"-juhlan (), jossa lahjat toi Jeesus-lapsi eikä Nikolaos. Joissakin englantia puhuvissa maissa Christkind(l)-nimi muuttui muotoon "Kriss Kringle", jota nykyisin pidetään Yhdysvalloissa - muun muassa - Joulupukin toisena nimenä.